open-index/open-wikipedia-markdown huggingface dataset:
မြောက်ကာလီမန်တန်ပြည်နယ်

မြောက်ကာလီမန်တန်ပြည်နယ်သည် အင်ဒိုနီးရှားနိုင်ငံရှိ ပြည်နယ်တစ်ခုဖြစ်သည်။ ဘော်နီယိုကျွန်းပေါ်ရှိ အင်ဒိုနီးရှားနိုင်ငံပိုင်နက် အတွင်း တည်ရှိသည်။ ၂၀၁၀ ခုနှစ် လူဦးရေစာရင်းအရ လူဦးရေ ခန့်မှန်းခြေ ၅၂၅,၀၀၀ ဦးရှိပြီး နောက်ဆုံး ၂၀၁၃ ဒီဇင်ဘာလ တရားဝင် ခန့်မှန်းချက်အရ ၆၂၈,၃၃၁ ဦး ရှိသည်။

မြောက်ကာလီမန်တန်ပြည်နယ်သည် မလေးရှားနိုင်ငံ ဆာဘားပြည်နယ် နှင့် မြောက်ဘက်တွင် လည်းကောင်း ၊ ဆာရာဝပ်ပြည်နယ်နှင့် အနောက်ဘက်တွင်လည်းကောင်း ထိစပ်လျက် ရှိပြီး အင်ဒိုနီးရှားနိုင်ငံ အရှေ့ ကာလီမန်တန်ပြည်နယ် နှင့် တောင်ဘက်တွင် ထိစပ်နေသည်။

၂၀၁၂ ခုနှစ် အောက်တိုဘာ ၂၅ ရက်တွင် စတင်ဖွဲ့စည်းခဲ့သဖြင့် အင်ဒိုနီးရှားနိုင်ငံ၏ အသစ်လွင်ဆုံး ပြည်နယ် ဖြစ်သည်။ အကျယ်အဝန်း ၇၂,၂၇၅.၁၂ စတုရန်းကီလိုမီတာ ရှိသည်။ ထိုပြည်နယ်သည် ယခင်က အရှေ့ကာလီမန်တန်ပြည်နယ် အတွင်း ပါဝင်ခဲ့သည်။

၂၀၁၅ လူဦးရေစာရင်း အရ နိုင်ငံအတွင်း အလျှင်အမြန်ဆုံး တိုးတက်နေသော ပြည်နယ် ဖြစ်ပြီး ယခင် ၅-နှစ်က အတိုးတက်ဆုံး ပြည်နယ်များ ဖြစ်ခဲ့သော ပါပူအာပြည်နယ် နှင့် ရီအောပြည်နယ်တို့အား ကျော်တက်သွားခဲ့သည်။

## ကိုးကား
ပတ္တမြားတောင်

**ပတ္တမြားတောင်**သည် မန္တလေးမြို့၊ မန္တလေးတောင်၏ အနောက်မြောက်ထောင့်တွင် တည်ရှိပြီး မန္တလေးတောင်အား ဝိုင်းရံထားသော တောင်ကိုးလုံးတွင် ပါဝင်လေသည်။ 

မန္တလေးတောင်ကို တောင်ကိုးလုံး ဝန်းရံရစ်ပတ်ထားသည်ဟု ဆိုသည်။ တောင်ကိုးလုံးတွင် အချို့သော 
တောင်ငယ်များမှာ စေတီပုထိုးကျောင်းဆောင်များ 
တည်ရှိနေသောကြောင့် တောင်ကုန်းဟုပင် မထင်ရ
တော့ပေ။ အချို့သောတောင်များမှာ 
ယ​ေန့တိုင် လှပစွာ တည်ရှိနေသေးသည်။ 

မန္တလေးတောင် သမိုင်းအချို့တွင် "'မဏ္ဍလေးတောင်"' ဟု ခေါ်တွင်ကြောင်းနှင့် မန္တလေးတောင်သည်
#ရွှေ တောင်၊
# ငွေတောင်၊
# ပတ္တမြားတောင်၊
# ဆေးဒါန်းတောင်၊
# မြင်းသီလာတောင်၊
# ဒုတ္ထာတောင်၊
# ရေလှည့်တောင်၊
# ကြေးနီတောင်၊
# ဘီလူးမတောင်ဟု အမည်တွင်သော တောင်ကိုးလုံး ဝန်းရံရစ်ပတ်ထားခြင်း မန္တလေးတောင်ကို လာရောက်ကြသူများ ကြည်လင်ရွှင်ပြရာ ဖြစ်သောကြောင့် မဏ္ဍလေးတောင် (မန္တလေးတောင်)ဟု ခေါ်တွင်ကြောင်း တောင်တော်သမိုင်းတွင် ရေးသားထားသည်။

ပတ္တမြားတောင်တွင် ရှေးမင်းများ တည်ထားခဲ့သော လက်ရာဟောင်း စေတီ၊ စောင်းတန်း၊ လှေကားဟောင်းများဖြင့် တင့်တယ်လှပစွာ မြင်တွေ့နိုင်သည်။ တောင်ထိပ်စေတီမှ မန္တလေးမြို့ ရှုခင်းကို ကြည့်ရှုနိုင်ပြီး မန္တလေးတောင်၏ အလှကို အပေါ်စီးမှ ရှုမြင်နိုင်သည့် နေရာပင် ဖြစ်သည်။ ရှေးအခါက ပတ္တမြား ကျောက်မျက်ရတနာ တွေ့ဖူးသည်ကို အကြောင်းပြုကာ ပတ္တမြားတောင်ဟု ခေါ်ကြောင်းသိရသည်။ 

## ကိုးကား
ဒိုင်မိုစ် (ဂြိုဟ်ရံလ)

**ဒိုင်မိုစ်** သည် အင်္ဂါဂြိုဟ်၏ ဂြိုဟ်ရံလ ၂ စင်းမှ အပြင်ဘက်ကျသော ပိုမိုသေးငယ်သည့် ဂြိုဟ်ရံလဖြစ်သည်။ ဒိုင်မိုစ်သည် ပျမ်းမျှအချင်းဝက် ၆.၂ ကီလိုမီတာရှိပြီး

## ကိုးကား
HTTP 404

HTTP 404, 404 Not Found နှင့် 404 error message သည် Hypertext Transfer Protocol (HTTP) မှ ထုတ်ပြန်သော ကုဒ်များဖြစ်သည်။ ၎င်းသည် ကွန်ပျူတာအချင်းချင်းဆက်သွယ်ရာတွင် အသုံးပြုသည့်အချက်ဖြစ်သည်။  အသုံးပြုသည့် ဝဘ်ဘရောင်ဆာ ( client ) မှ အချက်အလက်များထိန်းသိမ်းထားသူ (server computer) ထံဆက်သွယ်နိုင်သည်။ သို့သော် server ထံတွင် အသုံးပြုသူ (client) တောင်းဆိုသည့် အချက်ကို ရှာမတွေ့ပါဟုဆိုလိုသည်။

.
အေး၊ ဦး၊ တရားသူကြီး

**ဦးအေး** (၁၁၂၀ ခန့် - ၁၁၉၀ ခန့်) သည် ကုန်းဘောင်ခေတ် မြန်မာစာဆိုတော် တစ်ဦး ဖြစ်သည်။

အခြား အခြား များပြားလှစွာသော ပျို့ကဗျာတို့ကို ထားဘိဦး။ *မဲဇာတောင်ခြေ* ရတုပိုဒ်စုံ တစ်ပုဒ်တည်းနှင့်ပင် မြန်မာ့ဂန္ထဝင်တွင် စာဆိုတော်ကြီးတစ်ဦးအဖြစ် ယခုတိုင် ထင်ပေါ်ကျော်စောလျက် ရှိပေသော လက်ဝဲသုန္ဒရ ဘွဲ့ခံ အမတ်ကြီး ဦးမြတ်စံနှင့် ဇနီး ဒေါ်ရွဲတို့တွင် သား နှစ်ယောက်၊ သမီး အထွေးဆုံးတစ်ယောက်၊ ပေါင်းသုံးယောက် ထွန်းကားသည့်အနက် နောင် ကြီးပြင်းလာသောအခါ တရားမ တရားသူကြီးဖြစ်မည့် ဦးအေးမှာ သား အကြီးဆုံး ဖြစ်သည်။ သားအလတ်မှာ ဦးရွှေသား ဖြစ်၍ သမီး အထွေးဆုံးမှာ မလွန်းမယ် ဖြစ်ပါ၏။

သားများ ဖြစ်ကြသူ ဦးအေးနှင့် ဦးရွှေသားတို့ နှစ်ဦးစလုံးမှာ အဖနည်းတူ ဆယ့်နှစ်ရာသီဘွဲ့ မှစ၍ ကဗျာ သီချင်းများကို ရေးသားခဲ့ကြသည်။ ဦးအေးရေးသားသော ဆယ့်နှစ်လရာသီဘွဲ့ လွမ်းချင်းမှာ အထူးထင်ရှားပြီး ရေးသားသူအမည်တွင် **မဟာအတုလမင်းကြီး** နာမည်ဖြင့် တွေ့မြင်ရသည်။

ဦးအေးနှင့် ပတ်သက်၍သော်ကား အမရပူရ ရွှေမြို့တော်တွင် သက္ကရာဇ် ၁၁၈၁ ခုနှစ်အတွင်း နန်းတက်တော်မူပေသော ဘကြီးတော် မင်းတရားကြီးနှင့်သော် ငယ်သူငယ်ချင်းများလည်း ဖြစ်ကြသည့်အလျောက် အလွန် သင့်မြတ်ကြပေ၏။ ထို့ကြောင့်လည်း ဦးအေးမှာ အစစ အရာရာတွင် ပြောရေး ဆိုခွင့် ရရှိရုံမျှမက ရာဇအန္တရာယ် လွတ်ကင်းချမ်းသာခြင်း ရရှိထားသူ တစ်ယောက် ဖြစ်ပေသည်။

ဦးအေးသည် ရေကြည်ဝန်၊ အသည်ဝန်၊ အတွင်းဝန်၊ မိုးနဲတပ် စစ်ကဲကြီး၊ မြင်းခုံတိုင် မြို့စား၊ တရားမ တရားသူကြီး၊ မင်းကြီး အတုလ မဟာ ဓမ္မိကရာဇာ ဘွဲ့များဖြင့် သနား ချီးမြှင့်ခြင်း ခံရသည်။

ဦးအေးတွင် သား ဦးကျောက်ခဲ ရှိ၏။ ဇနီးဖြစ်သူမှာမူ မိမိထက် အလျင် ကွယ်လွန်သွားရှာသည်။ ဇနီးကွယ်လွန်ပြီးသည့်နောက် များမကြာမီတွင် ဝါးဇလီသတ် ဝါဆိုကျောင်း ရေစက်ချ သာဓုခေါ်ကာ ဒါနမင်္ဂလာ ကျင်းပလိုက်ရာမှ ဆောက်လုပ်၍ တစ်နေ့တွင် ကျောင်းတင်၊ ကျောင်းလှူ ညနေစောင်း အိမ်ပြန်ခါနီးတွင် ဇနီး တရားသူကြီးကတော်ကို လွမ်းဆွတ်လှသည်နှင့် ကျောင်းခါးပန်း၌ မီးသွေးနှင့် ခြစ်ခဲ့သည်ဆိုသော သဖြန်-အချိုးကလေးမှာ မြို့တော်အတွင်း တစ်မုဟုတ်ချင်း ပျံ့နှံ့ ကျော်စောသွားသော ဟူ၏။ ထိုအချိုး
ကလေးမှာ အောက်ပါအတိုင်း ဖြစ်ပါသတည်း။

::*ပျဉ်မစီ၊ ဇလီရစ်သန်းနှင့်၊ ခိုနန်းလိမ်ကျောင်း၊   ၊ မေမပါ၊ သဒ္ဓါဉာဏ်ထိန်းလို့၊ ဆန်စိမ်းကပ္ပိ ဆွမ်းရယ်နှင့်၊ သွန်း ရေစက်လောင်း။။*

## မှတ်ချက်
:၁။*အရူးလွယ်အိတ် စာတမ်း*၊ ဒုတိယတွဲ၊ မျက်နှာ ၁၂၇ တွင် "*မင်းကြီးမဟာအတုလ သီဟသူ*" ဟု ရှိသည်။

## စာကိုး
မလွန်မြို့

**မလွန်မြို့**သည် မကွေးတိုင်းဒေသကြီး၊ သရက်ခရိုင်၊ အထက်မင်းလှ၏ တောင်ဘက်တွင် တည်ရှိသည်။ ဧရာဝတီမြစ် အနောက်ဘက်ကမ်းပေါ်တွင် တည်ရှိပြီး ပင်လယ်ရေမျက်နှာပြင် အထက် ၁၆၄-ပေတွင် တည်ရှိသည်။ မလွန်မြို့ဟောင်းသည် ဗုဒ္ဓသာသနာတော်နှင့် သက်ဆိုင်သော စိတ်ဝင်စားဖွယ်ကောင်းသည့် မြို့တစ်မြို့ ဖြစ်သည်။ "' မကွေးမှာ မြသလွန်၊ မလွန်မှာ မြသပိတ်ပါ"' ဟု တင်စားခေါ်ဝေါ်ခြင်းခံရသော မြို့တစ်မြို့လည်း ဖြစ်သည်။

မလွန်မြို့တွင် ထူးခြားသော အချက်များစွာ ရှိသည်။ မလွန်မြို့ဟောင်း၏ ထူးခြားချက်များမှာ-
# ဂူ ကိုးဂူ၊
# ကျောင်း ကိုးကျောင်း၊
# သိမ် ကိုးသိမ်၊
# တောင်ကုန်း ကိုးကုန်း၊
# မလွန်မြို့ဟောင်းအား ဝိုင်းရံထားသောရွာ ကိုးရွာ၊
# မလွန်တွင် အထင်အရှား အုပ်ချုပ်ခဲ့သော သူကြီး
ကိုးဦးရှိကြောင်း လေ့လာတွေ့ရှိရသည်။
## ဂူ ကိုးဂူ
ထို့ပြင် မလွန်မြို့၏ မြသပိတ်စေတီတော်ကြီးနှင့်တကွ စေတီပေါင်း (၅၄)ဆူလည်း တည်ရှိသည်။ မလွန်မြို့သည် ရှေးယခင်က တောတောင်များဖြင့် ဆီးကာပိတ်ဖုံးခဲ့သော မြို့တစ်မြို့ ဖြစ်ခဲ့သည်။ ရှေးဟောင်းဂူကြီး ကိုးဂူမှာ -
# လယစ-၂ အမျိုးသမီးဆောင် နောက်ကြောဘက်တောင်ကုန်းပေါ်မှ ဂူ၊
# လယစ-၂ အစက်ရုံအရာရှိရိပ်သာလိုင်း နောက်ကြော တောင်ကုန်းပေါ်မှ ဂူ၊
# လယစ-၂ စက်ရုံအဝင် လက်ယာဘက်တောင်ကြောမှ ဂူ၊
# ရွှေမြင်တင် စေတီတော် အောက်ခြေရှိ ( ဓမ္မသုခဂူ)
# မြသပိတ်စေတီတော် အနောက်ဘက် ဘောလုံးကွင်းနှင့် အမျိုးသမီးအဆောင်ရှေ့ (ယခင် မြို့ရိုးဟောင်း) တောင်ကြောမှ ဂူ၊
# မောင်းတံဂိတ်ဟောင်းအနီး တောင်ကြောမှ ဂူ (မင်းပုန်းဂူ) ယခု ဓမ္မဓရလိုဏ်ဂူ၊
# ရွှေလဝင်း စေတီတော်မှ ဂူ၊
# လယစ-၂ စက်ရုံဆေးခန်းတောင်ဘက် တောင်ကုန်းမှ ဂူ၊
# စာဗူးတဲ (ခေါ်) လိုင်းခန်းများ အနောက်တောင်ကုန်းမှ ဂူတို့ ဖြစ်ကြသည်။

## ကျောင်း ကိုးကျောင်း
ရှေးဟောင်းကျောင်း ကိုးကျောင်းမှာ -
# ပုဗ္ဗာရုံကျောင်း၊
# နဂါးရုံကျောင်း၊
# စာကြောကျောင်း၊
# တောင်ပေါ်ကျောင်း၊
# သာဦးကျောင်း၊
# မင်္ဂလာကျောင်း၊
# သရက်တောကျောင်း၊
# သမန္တလင်းကျောင်း၊
# ရွှေဘုန်းသာကျောင်းတို့ဖြစ်သည်။
## သိမ် ကိုးသိမ်၊
သိမ်ကြီး ကိုးသိမ်မှာ -
# နဂါးရုံသိမ်၊
# ရွှေဘုန်းသာသိမ်၊
# ရာဟုသိမ်၊
# ဝက်ဘိုးသိမ်၊
# ပွင့်လင်းသိမ်၊
# ကျောင်းကြီးကွက်သိမ်၊
# ရှင်ပင်ချမ်းသာကြီးသိမ်၊
# ပဒုမ္မာသိမ်၊
# မင်္ဂလာသိမ်တို့ ဖြစ်သည်။ 
## တောင်ကုန်း ကိုးကုန်း
မလွန်ရှိ တောင်ကုန်း ကိုးကုန်းမှာ-
# စေတီလှတောင်ကုန်း
# ရှင်ပင်သက်တွဲတောင်ကုန်း
# မြသပိတ်တောင်ကုန်း
# ရွှေစည်းခုံတောင်ကုန်း
# ပုဗ္ဗာရုံတောင်ကုန်း
# ရွှေမြင်တင်တောင်ကုန်း
# ရွှေမြင်မိတောင်ကုန်း
# ရှင်ပင်မုနိတောင်ကုန်း
# ဘုရားနီတောင်ကုန်းတို့ ဖြစ်သည်။
## ရွာကြီး ကိုးရွာ
မလွန်မြို့အား ဝိုင်းရံထားသော ရွာကြီး ကိုးရွာမှာ
# ဉယျာဉ်ကျေးရွာ
# ပန်းတော်ပြင်ကျေးရွာ
# မယ်ဇလီတောကျေးရွာ
# ကုန်းကြီးကျေးရွာ
# ဂျင်ရဲမြောင်ကျေးရွာ
# ညောင်ပင်ကျင်းကျေးရွာ
# သက္ကယ်ကျင်းကျေးရွာ
# ရေခါးကျေးရွာ
# ကတကျေးရွာတို့ ဖြစ်သည်။
မလွန်မြို့သည် အင်္ဂလိပ်မြန်မာ ပထမစစ်ပွဲတွင် မြန်မာတို့၏ စစ်လှေများ အခြေစိုက်ရာ စခန်းနှင့် တောင်ဘက်မြို့ရိုး သစ်လုံးခံတပ်တို့ဖြင့် နယ်ချဲ့တို့ကို ကြံ့ကြံ့ခံ တွန်းလှန်ခဲ့သော သမိုင်းဝင် မြို့တစ်မြို့ ဖြစ်ပေသည်။

## ကိုးကား
မဟာဗျူဟာ စီမံခန့်ခွဲမှု

မဟာဗျူဟာဆိုသည်မှ  မိမိအဖွဲ့အစည်းအတွင်းရှိ resources များပေါ်တွင်လည်းကောင်း၊အဖွဲ့အစည်းနှင့်ထိစပ်နေသည့် ပြင်ပပတ်ဝန်းကျင်ရှိ အချက်အလက်များကို သုံးသပ်အကဲဖြတ်မှုများပေါ်တွင်လည်းကောင်း၊အဖွဲ့အစည်းအတွင်းရှိ အချက်အလက်များ သုံးသပ်အကဲဖြတ်မှုများပေါ်တွင်လည်းကောင်း အခြေခံ၍ ပိုင်ရှင်ကိုယ်စား လုပ်ဆောင်ပေးသည့် ကုမ္ပဏီ၏ ထိပ်သီးစီမံခန့်ခွဲသူများက ကုမ္ပဏီ၏ အဓိကရည်မှန်းချက်များကို အကောင်အထည်ဖော်နိုင်ရန် ဗျူဟာများရေးဆွဲခြင်း၊ လက်တွေ့အကောင်အထည်ဖော်ခြင်းတို့ကို ခေါ်ပါသည်။  

## ကိုးကား
ဆဗ္ဗဿသိက္ခာပုဒ်

**ဆဗ္ဗဿသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။

## ပထမပညတ်သိက္ခာပုဒ်သမိုင်း
မြတ်စွာဘုရားသည် သာဝတ္ထိုမြို့၊ ဇေတဝန်ကျောင်းတော်တွင် သီတင်းသုံး နေတော်မူ၏။ ထိုအချိန်တွင် ရဟန်းတို့သည် နှစ်စဉ်နှစ်တိုင်း အခင်းတို့ကို ပြုလုပ်၏။ အခင်းအတွက် လိုအပ်သော သိုးမွေးတို့ကို အတောင်းအရမ်း များကုန်၏။ ထိုအခါ လူတို့သည် အတောင်းအရမ်းများသဖြင့် ကဲ့ရဲ့ကြကုန်၏။ ထိုသို့ ကဲ့ရဲ့ကြသည်ကို ရဟန်းတို့သည် ကြားကုန်၏။

ထိုအခါ အလိုနည်းသော ရဟန်းတို့သည် “အဘယ်ကြောင့် နှစ်စဉ် အခင်းတို့ကို ပြုလုပ်ကြဘိသနည်း” ဟု ကဲ့ရဲ့ကြ၏။ ထို့နောက် မြတ်စွာဘုရားအား လျှောက်ထားကြ၏။ ထိုအခါ မြတ်စွာဘုရားသည် “ဟုတ်မှန်ပါသလား” ဟု မေးမြန်း၏။ ရဟန်းတို့လည်း “ဟုတ်မှန်ကြောင်း” ဝန်ခံ၏။

ထိုအခါ မြတ်စွာဘုရားသည် ကဲ့ရဲ့တော်မူကာ အောက်ပါသိက္ခာပုဒ်ကို ပညတ်တော်မူ၏။

## ပထမပညတ်သိက္ခာပုဒ်
“ရဟန်းသည် အခင်းသစ်ကို ပြုပြီးနောက် ခြောက်နှစ်တို့ပတ်လုံး ဆောင်ရမည်။ အကယ်၍ ခြောက်နှစ်အတွင်း ထိုအခင်းကို စွန့်၍သော်လည်းကောင်း၊ မစွန့်ဘဲသော်လည်းကောင်း အခြားအခင်းအသစ်ကို ပြုစေငြားအံ့ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။

## ဒုတိယအနုပညတ်သိက္ခာပုဒ်သမိုင်း
မြတ်စွာဘုရားသည် အထက်ပါအတိုင်း သိက္ခာပုဒ်ကို ပညတ်တော်မူပြီးချိန် ဖြစ်၏။ ထိုအချိန်၌ ကောသမ္ဗီမြို့နေ ရဟန်းတစ်ပါးသည် နာမကျန်း ဖြစ်၏။ ထို့ကြောင့် ဆွေမျိုးတို့သည် အလုပ်အကျွေးပြုရန် “လာတော်မူပါ” ဟု တမန်လွှတ်၍ ဆို၏။ မြတ်စွာဘုရားသည် “အခင်းသစ်ကို ပြုလုပ်ပြီး ခြောက်နှစ်တို့ပတ်လုံး သုံးဆောင်ရမည်” ဟု သိက္ခာပုဒ်ပညတ်ထာ၏။ ရဟန်းသည် နာမကျန်းသဖြင့် အခင်းကို ဆောင်ယူသွားရန် မစွမ်းနိုင် ဖြစ်နေ၏။ ထိုအကြောင်းကို ရဟန်းတို့သည် မြတ်စွာဘုရားအား လျှောက်ထားကြ၏။

ထိုအခါ မြတ်စွာဘုရားသည် နာမကျန်းသော ရဟန်းအား အခင်းဆိုင်ရာ သမုတ်ခြင်း ‘သန္ထတသမ္မုတိ’ ကို ပေးရန် ခွင့်ပြုတော်မူ၏။ မြတ်စွာဘုရားသည် သမ္မုတိပေးပုံကို ဟောကြားတော်မူကာ သိက္ခာပုဒ်ကို အောက်ပါအတိုင်း ပြရန် မိန့်တော်မူ၏။

## ဒုတိယအနုပညတ်သိက္ခာပုဒ်
“ရဟန်းသည် အခင်းအသစ်ကို ပြုစေ၍ ခြောက်နှစ်တို့ပတ်လုံး ဆောင်ရမည်၊ အကယ်၍ ခြောက်နှစ်အတွင်း ထိုအခင်းကို စွန့်၍သော်လည်းကောင်း၊ မစွန့်ဘဲသော်လည်းကောင်း ရဟန်းတို့၏ သမ္မုတိကို မရဘဲ အခြားအခင်းအသစ်ကို ပြုစေငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။

## သမ္မုတိပေးခြင်း
နာမကျန်းသော ရဟန်းသည် သံဃာသို့ ချဉ်းကပ်၍ လက်ဝဲဘက်ပခုံးထက်တွင် ဧကသီကို စံပယ်တင်ထားရမည်။ ကြီးသောရဟန်းတို့ကို ရှိခိုးဆောင့်ကြောင့်ထိုင်ကာ “မကျန်းမာသည့်အတွက် အခင်းဆိုင်ရာ သမုတ်ခြင်း ‘သန္ထတသမ္မုတိ’ ကို တောင်းပါသည်” ဟု ဆိုရမည်။ ထိုသို့ နှစ်ကြိမ်၊ သုံးကြိမ် တိုင်အောင် ဆိုကာ သံဃာအား သိစေ၏။

ထို့နောက် ရဟန်းတစ်ပါးသည် “ဤမည်သော မကျန်းမာသည့်ရဟန်းအား သန္ထတသမ္မုတိပေးခြင်းကို နှစ်သက်ပါက ဆိတ်ဆိတ်နေရာ၏။ မနှစ်သက်ပါက ပြောဆိုပါ” ဟု ဆိုရသည်။ ထိုအခါ သံဃာသည် ဆိတ်ဆိတ်နေပါက နှစ်သက်သဖြင့် ထိုမကျန်းမာသော ရဟန်းသည် သန္ထတသမ္မုတိကို ရ၏။

## ကိုးကား
တစ်တောစောင့်သည် ခြေတိုင်ကုပ်ကား၊ တစ်အိုင်စောင့်သည် ငါးရံ့တင်ပြောက်

**တစ်တောစောင့်သည် ခြေတိုင်ကုပ်ကား၊ တစ်အိုင်စောင့်သည် ငါ့ရံ့တင်ပြောက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကေသရာဇာခြင်္သေ့မင်း တာဝန်ပေးသဖြင့် တောကို စောင့်သော ခြေတိုင်ကုပ်ကားကိုလည်းကောင်း၊ အိုင်ကို စောင့်သော ငါးရံ့တင်ပြောက်ကိုလည်းကောင်း အခြားသတ္တဝါများက လေးစားရသကဲ့သို့ အကြီးအကဲက သင့်လျော်သောသဖြင့် တာဝန်ပေးသည်ကို ကျန်လူအများက လေးစားရသည်။ 

ရှေးအခါက ကေသရာဇာခြင်္သေ့မင်းသည် ခြေတိုင်ကုပ်ကားအား တောတစ်တောကို စောင့်ရန်၊ ငါးရံ့တင်ပြောက်အား အိုင်တစ်အိုင်ကို စောင့်ရန် အသီးသီးတာဝန်ပေးလေသည်။ ထိုအခါ ထိုတောထိုအိုင်ရှိ အခြားသတ္တဝါများက မကျေမနပ်ဖြစ်ကြသဖြင့် ခြေတိုင်ကုပ်ကားနှင့် ငါးရံ့တင်ပြောက်တို့အား မခန့်မညားရှိကြသည်။ ကေသရာဇာခခြင်္သေ့မင်းသည် ထိုအကြောင်းကို သိသောအခါ အခြားသတ္တဝါများကို စည်းဝေး၍ တာဝန်ရှိသူအား လေးစားရန် ဆုံးမစကားပြောဆိုလျက် ခြေတိုင်ကုပ်ကားနှင့် ငါ့ရံ့တင်ပြောက်အား ပေးမြဲတာဝန်ပေးလေသည်။ *လောကပညတ္တိ။ ၅။* 

## ဝေါဟာရအနက်
*ခြေတိုင်ကုပ်ကား = ခြေခွင်သော သတ္တဝါတစ်မျိုး ဖြစ်သည်။
*ငါးရံ့တင်ပြောက် = ငါးရံ့နှင့် ဆင်တူပြီး အသားနည်းသော ငါး ဖြစ်သည်။ 

## ကျမ်းကိုး
ဆီသည်ရွာစား ဦးအောင်ကြီး

**ဆီသည်ရွာစား ဦးအောင်ကြီး** (ခရစ်နှစ် ၁၆၆၈ ခန့် - ၁၇၂၈ ခန့်) သည် အဝမြို့ဘွဲ့ ၁၂-ရာသီလူးတား ကို ရေးသားဖွဲ့နွဲ့ခဲ့သူ ဆီသည်ရွာစားမှာ ထိုလူးတား စာကိုယ်အဆုံးတွင် ပါရှိသည့် အမှာစာအရ ပုဂံမင်းပြောက်ကျွန် ဆီသည်ရွာစား ဦးအောင်ကြီးပင် ဖြစ်လေသည်။ ဤတွင် အရပ်ရပ် မှတ်သားချက်များ၌ "ဦးအောင်ကြီး" ဟု ပါရှိသော်လည်း ပိဋကတ်သမိုင်းစာတမ်း တစ်ခုတည်းတွင်သာ "ငစဉ့်ကူးမြို့ စီရင်စု၊ ဆီသည်ရွာစား မောင်ရည်" ဟု ပါရှိသည်။ မည်သို့ပင်ဖြစ်စေ အမှတ်အသား များရာကို လိုက်၍ **ဆီသည်ရွာစား ဦးအောင်ကြီး** ဟူ၍ပင် ခေါ်ကြသည်။

သက္ကရာဇ် ၁၀၆၀ ပြည့်နှစ်တွင် ဝမ်းဘဲအင်းစံ မင်းတရားကြီး နတ်ရွာစံလွန်တော်မူသည်။ ထိုအခါ သားတော်ကြီး အိမ်ရှေ့မင်း သီရိမဟာ သီဟသူရသည် ခမည်းတော် အရိပ်အရာဖြစ်သော အဝမြို့ ရွှေထီးရွှေနန်းကို သိမ်းမြန်း စိုးစံတော်မူ၍ 'သီရိမဟာ သီဟသူရ ဓမ္မရာဇာ'ဘွဲ့ကို ခံယူတော်မူလေသည်။ သမိုင်းတွင် စနေမင်း ဟူ၍ လူသိများကြသည်။ ဦးကင်းဖွင့် မင်္ဂလာတွင် မိဖုရား၊ သားတော်၊ သမီးတော်၊ ဆွေတော်။ မျိုးတော်၊ မှူးမတ်၊ အမှုထမ်းတို့အား ဘွဲ့ပေးရာ၌ စားတော်ကွမ်းရေကိုင် ဆီသည်ရွာစားကို "*လက်ယာရွှေတောင်*" ဘွဲ့ ပေးတော်မူ၏။

သက္ကရာဇ် ၁၀၆၄ ခုနှစ် တပို့တွဲလတွင် ညီတော် စဉ့်ကူးမင်းကို အိမ်ရှေ့မင်းတို့ အဆောင်အယောင်နှင့်တကွ ဝန်-ဒိုင်းစု-မြင်းစု-စာရေး ပေးတော်မူသည်။ သို့ရာတွင် "အိမ်ရှေ့"ဟု မခေါ်ရ။ "ပြင်အိမ်တော်စံ" ဟူ၍သာ ခေါ်ရမူ၍ ပြင်အိမ်တော်၌ ထားတော်မူသည်။ သက္ကရာဇ် ၁၀၆၉ ခုနှစ် နတ်တော်လတွင် ပြင်အိမ်နှစ်ပါးတို့ကို နန်းတွင်းသို့ခေါ်၍ ညီတော် စဉ့်ကူးမင်းကို "သီရိသုဓမ္မရာဇာ"၊ သမီးတော်ဖြစ်သော စဉ့်ကူးမိဖုရားကို "သီရိသုနန္ဒာဒေဝီ" အမည်ပေးတော်မူ၍ သစ္စာတော် ခံရသည်။ ပုဂံမြို့ကိုလည်း ပေး၍ နန်းတော်နှင့် နေစေသည်။ ရွှေကျိုင်း ၆ စင်း၊ ထီးဖြူ ၂ စင်း၊ ထွက်စည်၊ ဝင်စည်လည်း ပေးတော်မူသည်။ ယင်းခုနှစ် တပို့တွဲလဆန်း ၃ ရက်နေ့ ပြင်အိမ်တော်စံ မင်း၊ မိဖုရား နှစ်ပါးကို ရွှေဖောင်တော်နှစ်စင်းနှင့် တင်ဆောင်ပြီးလျှင် မှူးကြီး မတ်ရာ, မဟာဆွေတော် မျိုးတော်တို့ ဝန်းရံ၍ ပုဂံသို့ လိုက်ပို့ကြရသည်။ ထိုအခါ ကျွန်တော်ရင်းဖြစ်သော ကွမ်းရေတော်ကိုင် ဆီသည်ရွာစား လက်ယာရွှေတောင်ကိုလည်း ညီတော် ပုဂံမင်းအား ပေးလိုက်သည်။ ထိုမင်းကို ပုဂံမင်းပြောက်'ဟု ခေါ်သည်။

သက္ကရာဇ် ၁၀၇၆ ခုနှစ်တွင် မာရ်အောင်ရတနာ ဘုရားဒါယကာမင်းကြီး နတ်ပြည်စံတော်မူလျှင် သားတော် အိမ်ရှေ့မင်း နန်းတက်ရာ "မှန်နန်းဆင်ဖြူရှင်" အမည်ခံသည်။ ထိုမင်းနှင့် ပုဂံမင်းတို့ စစ်ကြီးဖြစ်ကြရာ ပုဂံမင်း အရေးနိမ့်၍ ပုဂံပျက်ကာလ ဆီသည်ရွာစား ဦးအောင်ကြီးလည်း မှန်နန်းဆင်ဖြူရှင့်ထံ ရောက်လာခစား၍ ထိုမင်းလက်ထက် "သာစွာ့လေ" ချီ *အဝမြို့ဘွဲ့ ၁၂ ရာသီလူးတား* ကို ရေးသား ဆက်သွင်းခဲ့သည်။

## ကိုးကား
အခမဲ့လွတ်လပ် ပညာရပ်ဆိုင်ရာ ရင်းမြစ်များ

Global Open Educational Resources Logo]]
**Open educational resources** (**OER**) အခမဲ့လွတ်လပ်ပညာရပ်ဆိုင်ရာရင်းမြစ်များ (Open educational resources - OER) ဆိုသည်မှာ အခကြေးငွေပေးရန်မလိုအပ်ဘဲ လွတ်လပ်စွာ ရယူအသုံးပြုနိုင်သည့်  Free license|openly licensed openly licensed ရထားသည့် စာများ၊ ရုပ်ပုံအချက်အလက်များ၊ video များနှင့် သင်ကြားသင်ယူမှု နှင့် သုတေသနအတွက် အထောက်အကူပြုသောဒစ်ဂျစ်တယ်ရင်းမြစ်များကိုဆိုလိုသည်။ အခမဲ့လွတ်လပ် ပညာရပ်ဆိုင်ရာ ရင်းမြစ်များမှာ ဥပမာအားဖြင့် ခန်းအကယ်ဒမီမှ သင်ခန်းစာများဖြစ်သည်။ ခန်းအကယ်ဒမီမှ ပညာရပ်ဆိုင်ရာ ဗွီဒီယိုမျာကို မြန်မာသာသာဖြင့် စာတန်းထိုးခြင်း၊ မြန်မာဘာသာနောက်ခံစကားပြောဖြင့်ဖော်ပြခြင်းများရှိသည်။ MIT OpenCourseWare ဟုခေါ်သည့် MIT မှပြုစုထားသည့် သင်ခန်းစာများသည်လည်း OER ပင်ဖြစ်သည်။ ယင်းတို့ကို eTekkatho digital library တွင်ရယူနိုင်သည်။
ပညာရေးဆိုင်ရာ နည်းပညာ

**ပညာရေးဆိုင်ရာနည်းပညာ** ဆိုသည်မှာ သင်ကြားရေးကို ပိုမိုကောင်းမွန်စေရန် သင့်လျော်သော နည်းပညာဆိုင်ရာ လုပ်ငန်းများ၊ ရင်းမြစ်များကို ဖန်တီးခြင်း၊ သုံးစွဲခြင်း၊ စီမံခန့်ခွဲခြင်းဖြစ်သည်။

## ကိုးကား
ဂျက်နက်မာရီဝင်း

**ဂျက်နက်မာရီဝင်း** သည် ကိုလံဘီယာတက္ကသိုလ်ရှိ Data Sciences Institute တွင် Avanessians Director ဖြစ်သည့်အပြင် ကွန်ပျူတာသိပ္ပံဌာန၏ ပါမောက္ခလည်းဖြစ်သည်။ ၂၀၁၇ ဇွန် ၃၀ ရက်နေ့အထိ မိုက်ခရိုဆော့သုတေသနချိတ်ဆက် (Microsoft Research Connections) နှင့် တစ်ကမ္ဘာလုံးရှိ အဓိကသုတေသနဓာတ်ခွဲခန်များကို ကြီးကြပ်တာဝန်ယူရသည့် မိုက်ခရိုဆော့ဖ်၏ ဒုတိယအလုပ်အမှုဆောင် (Corporate Vice President) လည်းဖြစ်သည်။ ၂၀၁၃ မတိုင်ခင်ထိ အမေရိကန်ပြည်ထောင်စု  ပန်စဗေးနီးယား၊ ပစ်ဘာ့ရှိ ကာနင်းမီလန် တက္ကသိုလ်တွင် ကွန်ပျူတာသိပ္ပံဌာန၏ ဂုဏ်ထူးဆောင်ပါမောက္ခ ဖြစ်ခဲ့သည်။ ကွန်ပျူတာနှင့်သတင်းအချက်ဌာနတွင် လက်ထောက်ညွှန်ချုပ်တာဝန်ကိုလည်း ထမ်းဆောင်ခဲ့သည်။.

## ပညာရေး 
၁၉၇၉ ခုနှစ် ဇွန်လတွင် မက်ဆာချူးဆက်နည်းပညာတက္ကသိုလ်၏ လျှပ်စစ်အင်ဂျင်နီယာ နှင့် ကွန်ပျူတာသိပ္ပံဌာနမှ S.B နှင့် S.M တို့ကို ရရှိခဲ့သည်။ သူ့အား အကြံပေးသူများမှာ ရိုနယ်ရီးဗတ် နှင့် ဂျွန်ရီးဆာတို့ဖြစ်သည်။ ၁၉၈၃ ခုနှစ်တွင် မက်ဆာချူးဆက်နည်းပညာတက္ကသိုလ်မှ ပါရဂူဘွဲ့ကို ဂျွန်ဂူတက်၏ကြီးကြပ်မှုအောက်မှ ရရှိခဲ့သည်။

## အလုပ်အကိုင်နှင့် သုတေသန 
ဝင်းသည် တောင်ပိုင်းကယ်လဖိုးနီးယားတက္ကသိုလ်၏ မဟာဌာနတွင် ၁၉၈၂ မှ ၁၉၈၅ ထိလည်းကောင်း ကာနင်းမီလန်တက္ကသိုလ်၏ မဟာဌာနတွင် ၁၉၈၅ မှ ၂၀၂ ထိလည်းကောင်း တာဝန်ထမ်းဆောင်ခဲ့သည်။ ကွန်ပျူတာသိပ္ပံဌာန၏ အကြီးအကဲအဖြစ် ၂၀၀၄ မှ ၂၀၀၇၊ ၂၀၁၀ မှ ၂၀၁၂ တို့တွင်တာဝန်ယူခဲ့သည်။ ၂၀၁၃ ဇန်နဝါရီတွင် ကာနင်းလီလန်တက္ကသိုလ်မှ ခွင့်ယူကာ မိုက်ခရိုဆော့ဖ်တွင် အလုပ်လုပ်ကိုင်ခဲ့သည်။ 

ဝင်းသည် formal methods အဖွဲ့အစည်းတွင် ဦးဆောင်အဖွဲ့ဝင်ဖြစ်သည်။ အထူးသဖြင့်  နှင့်ပတ်သက်သော အပိုင်းတွင်လုပ်ဆောင်ရသည်။ သုတေသနပရောဂျက်များစွာကို ခေါင်းဆောင်ခဲ့ပြီး ပုံနှိပ်ထုတ်ဝေမှုများစွာကိုလည်း ပြုလုပ်ခဲ့သည်။  .

ဘာဘရာ လစ်ကော့ဖ်  Barbara Liskov နှင့်အတူ  Liskov substitution principle ကို ၁၉၉၃ ခုနှစ်တွင် ပုံနှိပ်ထုတ်ဝေခဲ့သည်။

ကွန်ပျူတာသိပ္ပံပညာရှင်များ အသုံးပြုသည့် algorithmic problem-solving နှင့် abstraction နည်းစနစ်များပါဝင်သည့် computational thinking ကို အခြားနေရာများတွင် မည်သို့ အသုံးချနိုင်ကြောင်းကို အများသိရန် ကျယ်ကျယ်ပြန့်ပြန့် စည်းရုံးပေးသူလည်း ဖြစ်သည်။.

သူသည် အောက်ပါ ဂျာနယ်များ၏ စိစစ်ရွေးချယ်ရေးဘုတ်အဖွဲ့လည်းဖြစ်သည်။ 

* *Foundations and Trends in Privacy and Security* (co-Editor-in-Chief)
* *Journal of the ACM|Journal of the ACM*
* *Formal Aspects of Computing|Formal Aspects of Computing* (North American Editor)
* *Formal Methods in System Design*
* *International Journal of Software and Informatics*
* *Journal of Information Science and Engineering*
* *Software Tools for Technology Transfer*

## ကိုးကား
ပတ်မင်ယောင်း

**ပတ်မင်ယောင်း** (; ၄ မတ် ၁၉၈၆ ဖွား) သည် ​တောင်ကိုရီးယား အမျိုးသမီး သရုပ်​​ဆောင်တစ်ဦးဖြစ်သည်။ ၂၀၁၀ ခုနှစ်တွင် ထုတ်လွှင့်ခဲ့သော သမိုင်းကြောင်းနောက်ခံ-ဒရာမာ ဇာတ်လမ်းတွဲ Sungkyunkwan Scandal (၂၀၁၀) ဖြင့် စတင်ကျော်ကြားလာခဲ့ပြီး အခြားသော ရုပ်/သံ ဇာတ်လမ်းတွဲများဖြစ်သည့် မြို့ပြမုဆိုး (၂၀၁၁) ၊ Glory Jane (၂၀၁၁) ၊ Dr. Jin (၂၀၁၂) ၊ A New Leaf (၂၀၁၄) ၊ Healer (၂၀၁၄–၁၅) ၊ Remember (၂၀၁၅–၁၆) ၊ Queen for Seven Days (၂၀၁၇) ၊ What's Wrong with Secretary Kim (၂၀၁၈) ၊ Her Private Life (၂၀၁၉) ၊ When the Weather Is Fine (၂၀၂၀) ၊ Forecasting Love and Weather (၂၀၂၂) နှင့် Love in Contract (၂၀၂၂) တို့တွင် သရုပ်ဆောင်ခဲ့သည်။

## ပညာ​ရေး 
၂၀၁၃ခုနှစ် ​ဖေ​ဖော်ဝါရီလတွင် ဒွန်းဂတ်တက္ကသိုလ်မှ ပြဇာတ်အထူးပြုဖြင့် ဘွဲ့ရခဲ့သည်။

## အလုပ်အကိုင် 
### ၂၀၀၅-၂၀၀၉:အ​စောပိုင်း 
SK Telecom ၏ ​​ကြေညာသူအနေဖြင့် စတင်ခဲ့သည်။​ နောက်ပိုင်းတွင် ရုပ်သံဇာတ်လမ်းတွဲများ ရိုက်ကူးလာရသည်။

### ၂၀၁၀-၂၀၁၁ 
၂၀၁၁ တွင် မြို့ပြမုဆိုးဇာတ်လမ်းတွင် အဓိက​နေရာမှ လီမင်ဟို နှင့်အတူသရုပ်​ဆောင်ခဲ့သည်။

## ရိုက်ကူးရေး 
### ရုပ်ရှင် 
### ရုပ်/သံ ဇာတ်လမ်းတွဲ 
## ဆု ရရှိမှုများ နှင့် ဆန်ခါတင်ဝင်မှုများ 
## ကိုးကား
## ပြင်ပလင့်များ 
* 
* 

ကဏ္ဍ:၁၉၈၆ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:တောင်ကိုရီးယား အမျိုးသမီး ရုပ်ရှင်သရုပ်ဆောင်များ
MSConfig

**MSConfig** (ဝင်းဒိုးစ် ဗစ်စတာ၊ ဝင်းဒိုးစ် 7 ၊ ဝင်းဒိုးစ် 8 နှင့် ဝင်းဒိုးစ် 10 တို့တွင် System Configuration ဟုခေါ်သည်။ Operating System အဟောင်းများတွင် Microsoft System Configuration Utility ဟုတရားဝင်ခေါ်ဆိုကြသည်။ MSConfig သည် မိုက်ခရိုဆော့ဖ်  ဝင်းဒိုးစ် စတင်တက်ရန် အဆင့်တွင် ပြဿနာဖြစ်ပေါ်ပါက ပြုလုပ်ရသည့် system utility တစ်ခုဖြစ်သည်။ ၎င်းသည် software များကို အသုံးပြု၍မရအောင်ဖြစ်လုပ်ခြင်း၊ အသုံးပြုခွင့် ပြန်လည်ပေးခြင်းတို့ကို လုပ်ဆောင်နိုင်သည်။ စက်စတင်တက်ချိန်တွင် လုပ်ဆောင်သည့် device driver များ  ဝင်းဒိုးစ် လုပ်ဆောင်ချက်များကိုကိုလည်း မလုပ်အောင် (သို့မဟုတ်) ပြန်လည်လုပ်ဆောင်၍ရအောင် ပြုလုပ်နိုင်သည်။ စက်စတင်တက်ရာတွင် အသုံးပြုသည့် boot parameter များကိုလည်း ပြောင်းလဲနိုင်သည်။
ကော်နျူကိုပီးယား

(*ca.* 1630)]]
ဦးချိုကြီးတစ်ခုအတွင်း သစ်သီးဝလံအပြည့်နှင့်ပုံဖော်ထားသော ကော်နျူကိုပီးယား (cornucopia) အမှတ်အသားကို လာဘ်ကောင်းစေသော အမှတ်အသားအဖြစ်သုံးစွဲသည်။ ၎င်းသင်္ကေတကို "Horn of Plenty" ဟူ၍လည်းခေါ်သည်။ ကော်နျူကိုပီးယားကို ချမမ်းသာခြင်း၊ ပြည့်စုံခြင်း၊ လိုတရခြင်းတို့အားဖြစ်ပေါ်စေသော အဆောင်အဖြစ်သုံးစွဲ၏။ ဒဏ္ဍာရီတွင် ဇုနတ်မင်းကြီးအား နို့ချိုတိုက်ကျွေးသော အမ်မာလ်သီးရား(Amalthea) ဦးချိုဟူ၍ဆို၏။

ဇုနတ်မင်းကြီးအား နို့ချိုတိုက်ကျွေးသော အမ်မာလ်သီးရား (Amalthea) ဦးချိုဟူ၍ ဆို၏။ ဇုနတ်မင်းကြီးကို ခရီတန်(Cretan) အမည်ရှိသော လိုဏ်ဂူကြီးအတွင်း လျှို့ဝှက်စွာ မွေးဖွားကြီးပြင်းစေသည်။ နို့ထိန်းအဖြစ် အမ်မာလ်သီးရား ဆိတ်မကြီးကိုထားရှိသည်။ နတ်သုဒ္ဓါအလား အစွမ်းထက်လှသည့် ဆိတ်နို့ရည်ကို သောက်သုံးရသော ဇုနတ်မင်းကြီးသည် လျင်မြန်စွာထွားကြိုင်းကြီးပြင်းလေသာ် ဆိတ်နို့ရည်နှင့်မလောက်ငျ။ အမြဲတစေ ဆာလောင်မွတ်သိပ်၏။ ထိုသောအခါ ဆိတ်မကြီးသည် သူမ၏ ဦးချိုတစ်ချောင်းကို ကျောက်နံရံနှင့်တိုက်ချိုးပြီး ဇုနတ်မင်းကိုပေး၏။ ၎င်းဦးချိုသည် အစားအသောက်များနှင့် ထာဝရပြည့်နေ၏။ ထိုဆိတ်ဦးချိုပုံကို "ကော်နျူကိုပီးယား" အဆောင်အဖြစ် သတ်မှတ်သည်။ 

သင်္ကေတကို ပိုင်ဆိုင်ဆောင်ယူသူသည် လိုရာဆန္ဒပြည့်စုံမည်ဟူ၍ အဆိုရှိသည်။ လက်တွေ့အကျိုးထူးများလျင်မြန်စွာ ရရှိစေမည်။ လွန်စွာစန်းပွင်းမည်။ ဇုနတ်မင်းကြီးအလား ချစ်သူများမည်။ အလုပ်စီးပွားရှာဖွေသူတို့အတွက် လျင်မြန်စွာစီးပွားတိုးတက်၍ ရရှိသောဓနလက်ဝယ်မြဲမည်။ လိုလားအပ်၊ တောင့်တအပ်သောအရာများ ပြည့်စုံမည်။

## In mythology 
## ကိုးကား
ဖီးနစ်

## ဒဏ္ဍာရီ
*ဖီးနစ်ငှက်

## သိပ္ပံနှင့် နည်းပညာ
### နက္ခတ္တဗေဒ
*ဖီးနစ် (ကြယ်စုတန်း)
မင်းဂံဘုတ်ရွာ

**မင်းဂံဘုတ်ရွာ**သည် မန္တလေးတိုင်းဒေသကြီး၊ ပုသိမ်ကြီးမြို့နယ်၊ မန္တလေးတူးမြောင်းမကြီး၏ တဖက်တွင် တည်ရှိသည်။ မင်းဂံဘုတ်ရွာဟု  အလွယ်တကူခေါ်ကြသော်လည်း မင်းဂံရွာနှင့် ဘုတ်ရွာသည် တစ်ရွာစီဖြစ်သည်။ မင်းဂံရွာကို မင်းဂံရွာဟူ၍လည်းကောင်း မင်းကန်ရွာဟူ၍လည်းကောင်း ရေးထုံးနှစ်မျိုးလုံးကို သုံးပြီး ရေးလေ့ရှိကာ "မင်းဂံ"ဟုသာ အသံထွက်သည်။

## မင်းကန်ရွာ
မင်းဂံ(မင်းကန်)ဟူသောအမည်မှာ ရှေးမြန်မာမင်းများတူးဖော်ခဲ့သော ကန်အနီးတွင်တည်ရှိသည်ကို အစွဲပြုခေါ်ဝေါ်သည်ဟု သက်ကြီးစကား သက်ငယ်ကြားရင်း မှတ်သားရဖူးသည်။ မင်းဂံရွာ၏ အနောက်တောင်ဘက်ရှိ မြေနိမ့်ကွင်းပြင်ကျယ်ကြီးနေရာ၌ ထိုကန်ကြီးရှိခဲ့ဖူးသည်ဟု ဆိုကြသည်။ 

မင်းဂံရွာ၏ အနောက်အရပ်တွင် အင်္ကျယ်ရွာတည်ရှိသည်။ ပုဂံခေတ်က တောင်ပြုန်းမင်းနှစ်ပါးကြောင့် ရင်နင့်ဖွယ်အဖြစ်နှင့်ကြုံခဲ့ရသူ အင်္ကျယ်ရွာသူ မရွှေဥ၏ နေအိမ်တည်ရှိသောရွာ ဖြစ်သည်။

## ဘုတ်ရွာ
ဘုတ်ရွာမှာ မင်းဂံရွာ၏မြောက်ဘက်တွင်ရှိပြီး တစ်ခေါ်သာသာလောက်သာဝေးသည်။ ရှေးဟောင်းရွာများဖြစ်ကြပြီး ရှေးခေတ်စေတီပုထိုးများလည်းရှိသည်။ ဘုတ်ရွာ၏ မြောက်ဘက်တွင် သက္ကယ်ကျင်းရွာတည်ရှိသည်။ ထိုရွာတွင် နယ်ခံတို့၏ ပါးစပ်ရာဇဝင်အရ သီရိဓမ္မာအသောကမင်းကြီး သာသနာပြုစဉ်က ရေကန်ပေါင်းရှစ်သောင်းလေးထောင် စေတီပေါင်းရှစ်သောင်းလေးထောင်တွင်အပါအဝင်ဖြစ်ခဲ့ဖူးသည်ဆိုသော ရေကန်နှင့်စေတီဟောင်းလည်းရှိသည်။  
## ပညာရေး
မင်းကန်ရွာတွင် အခြေခံပညာအထက်တန်းကျောင်း(ခွဲ) ရှိသည်။ 

ဘုတ်ရွာတွင် အခြေခံပညာမူလတန်းကျောင်း ရှိသည်။ 

## လူမှုရေး
## စီးပွားရေး
အများအားဖြင့် တောင်သူ အလုပ်သာလုပ်ကိုင်ကြသည်။

## ဆက်သွယ်ရေး
## အနီးပတ်ဝန်းကျင်ရွာများ
မင်းဂံရွာ၏မြောက်ဘက်နှင့် အရှေ့မြောက်အရပ်တွင် ဘုတ်ရွာ သက္ကယ်ကျင်းရွာ နှင့် ဘိုင်ပင်ရွာတို့တည်ရှိသည်။ တည်ဆောက်ဆဲဖြစ်သော ဖောင်တော်ဦးအပြည်ပြည်ဆိုင်ရာတက္ကသိုလ်သည် ဘိုင်ပင်ရွာအနီးတွင်တည်ရှိသည်။ 

မင်းဂံရွာ၏ အရှေ့ဘက်တွင် တောစုရွာ ထုံးဖိုရွာနှင့် ပိန္နဲရိုးရွာတို့တည်ရှိသည်။ အဝါရောင်မျိုးဆက်သစ် (YGW)ပရဟိတမိဘမဲ့ကလေးများကျောင်းသည် တောစုရွာတောင်ဘက် အနီးအပါးတွင်တည်ရှိသည်။ 

မင်းဂံရွာ၏ တောင်ဘက်တွင် ဆင်ပွတ်ကြီးရွာ ဆင်ပွတ်ကလေး(ရုံးသာ)ရွာနှင့် ညောင်တော(မှန်ပင်)ရွာတို့တည်ရှိသည်။ 

မင်းဂံရွာ၏ အနောက်ဘက်တွင် ဇီးတောရွာ အင်္ကျယ်ရွာနှင့် အိမ်ရှေ့မင်းထန်းတောဟုလူသိများသော ထန်းဥယျာဉ်(ထန်းတော)တောင်ရွာနှင့်ထန်းဥယျာဉ်(ထန်းတော)မြောက်ရွာတို့တည်ရှိသည်။ ထိုရွာများ၏ မြောက်ဘက်တွင် ဂန္ဓမာရွာနှင့် ဒဟတ်တောရွာတို့တည်ရှိသည်။  မင်းဂံရွာ၏ အနောက်မြောက်ယွန်းယွန်းတွင်ရှိသည်။ ဇီးတောရွာမှ တစ်ပါး ကျန်ရွာများသည် ဆည်တော်ကြီးတူးမြောင်း၏ အနောက်ဘက်ခြမ်းရှိ ရွာများဖြစ်သည်။ 

မင်းဂံရွာ၏ အနောက်မြောက်ဘက်တွင် ကန်ပြင်ရွာ ရုံးပင်ရွာနှင့် ကံကြီးရွာတို့တည်ရှိသည်။ ကံကြီးရွာအနီးတွင် မန္တလေးကွန်ပျူတာတက္ကသိုလ်(ဒဟတ်တော)တည်ရှိသည်။

## အခြားစိတ်ဝင်စားဖွယ်ရာများ
ရှေးယခင်က မင်းဂံနှင့်ဘုတ်ရွာ၏ ရွာဦးကျောင်းထိုင်ဘုန်းတော်ကြီးများမှာ ရခိုင်အဆက်အနွယ်ဘုန်းတော်ကြီးများဖြစ်သည်။ ရခိုင်အနွယ်များ အခြေချနေထိုင်ခဲ့ကြဟန်ရှိသည်။ ရခိုင်ပြည်နယ်တွင်လည်း မင်းဂံရွာ ဘုတ်ရွာဟူသောအမည်များဖြင့် အမည်တူကျေးရွာများလည်းရှိနေသည်မှာ စိတ်ဝင်စားဖွယ်ကောင်းသည်။

နန်းတော်ရှေ့ဆရာတင်က  မင်းဂံဘုတ်ရွာသူတွေ ချောကြောင်းလှကြောင်း တေးသီချင်းထဲတွင် ထည့်စပ်ခဲ့သည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ရွာများ
နွယ်သာကီသံဖြတ်

**နွယ်သာကီသံဖြတ်**များကို ပုဇွန်တောင်ဆရာခမှ စတင်သည်ဟု ဆိုကြသည်။ ပုဇွန်တောင်ဆရာခသည် မြန်မာသက္ကရာဇ် ၁၂၅၃ လောက်မှ စပြီး ထင်ပေါ် ကျော်ကြားလာသည်ဟုလည်း သိရသည်။ သူ၏နာမည်ကို အတိုကောက်အနေဖြင့် ဇွန်ခ ဆိုပြီးလည်း သုံးနှုန်းတတ်ကြသည်။ 

နွယ်သာကီသံဖြတ်များ စတင်ပေါက်ဖွားလာရသည်မှာ ပုဂံခေတ်မှ လှေထိုးသား စလေငခွေးအကြောင်းကို ရေးသော စလေငခွေးပြဇာတ်တွင် ဖြစ်သည်။ အဓိကဇာတ်ကောင်များမှာ စလေငခွေးနှင့် သူ၏ချစ်သူ အဘု ဆိုသည့် မိန်းကလေးတို့ ဖြစ်သည်။ အဘု၏ မိဘများသည် ချမ်းသာပြီး စလေငခွေးမှာတော့ လှေထိုးသားဖြစ်၍ ဆင်းရဲသည်။

အဘုနှင့် ငခွေးတို့ တွေ့ဆုံရန်အတွက် အောင်သွယ်မတစ်ယောက်မှာ ရေခပ်ခေါ်ရင်း စီစဉ်ပေးတတ်သည်။ သူတို့တွေ့ဆုံသော နေရာမှာ ယင်းမာပင်ရှိရာ ရေချိုတွင်းတစ်ခု ဖြစ်သည်။ ထိုနေရာလေးများကို အခြေပြုပြီး "ယင်းမာပင်"ဆိုသော ကဗျာလေးနှင့် "တွင်းရေချို"ဆိုသော ကဗျာလေးများမှာ နွယ်သာကီသံဖြတ်အဖြစ် ပေါ်ထွက်လာခဲ့သည်။

"စောင်းတော်ပိုက်" မှာ ငခွေးကို အဘုမှ မျှော်သည့် ကဗျာ ဖြစ်သည်။ သူ၏ ထူးခြားချက်ကတော့ ပုဂံခေတ်မှ လှေထိုးသားဇာတ်လမ်းတွင် ရန်ကုန်မှာ တခြားတူရိယာတွေ ခေတ်စားသောအကြောင်းလေး ပါလာခြင်းပင် ဖြစ်သည်။ ဆရာခတို့ခေတ်သည် ရှေးဟောင်းတူရိယာ စောင်းအစား တယော၊ ပုလွေ၊ မိကျောင်း၊ ပတ္တလားစသော သံစုံစွဲတူရိယာများ ခေတ်စားနေသည်ကို ဆရာခက မခံချင်သည့်အတွက် သူ၏ ကဗျာလေးတွင် ထည့်သွင်းရေးဖွဲ့သွားခဲ့သည်။

"ဆံမြိတ်ရှည်" မှာ အဘုနှင့် ငခွေး မီးဖိုချောင်ထဲတွင် စကားပြောနေစဉ် အဘု၏အမေ မိသွား၍ အရိုက်ခံရသည့် အကြောင်း ဖြစ်သည်။ အရိုက်ခံရမှာစိုး၍ ရေချိုးခန်းထဲ ပြေးဝင်ရင်း ချော်လဲသောကြောင့် အင်တုံကွဲပြီး တင်ဆုံပြဲခဲ့ရပါသေးသည်။ အရိုက်ခံရသော ဒဏ်ရာဒဏ်ချက်များကို သူ့ရည်းစား ငခွေးအား ပြရင်း ငိုလိုက်မည်ဆိုသည့် ပုံစံဖြင့် ရေးဖွဲ့ထားခြင်း ဖြစ်သည်။

"တေးသားကောက်" မှာ ရှေးခေတ်အောက်ပြည်အောက်ရွာတွင် မွန်တလိုင်းတို့၏ ထုံးစံတစ်ခုကို အခြေခံ၍ ရေးဖွဲ့ထားခြင်း ဖြစ်သည်။ အပျို လူပျို ရည်းစားများသည် ညဖက်မှာ ချစ်သူအိမ်အောက်မှနေ အပေါက်ဖောက်ပြီး နှိုက်တတ်သည့် ထုံးစံဖြစ်သည်။ အဲ့လို ထုံးစံကို အခြေခံပြီး ပြဇာတ်မှာ ထည့်သွင်းပြီး နွယ်သာကီသံဖြတ်အဖြစ်လည်း ရေးဖွဲ့ခဲ့သည်။

နောက်ထပ် "ဘော်ငွေဖြူ" ဆိုသော နွယ်သာကီသံဖြတ်တစ်ခု တွေ့ရသော်ငြားလည်း အစအဆုံး မဟုတ်ဟု ယူဆရသည်။

## ကိုးကား
အိုဘရွန် (ဂြိုဟ်ရံလ)

**အိုဘရွန်** သည် ယူရေးနပ်စ်ဂြိုဟ်၏ ၄ ခုမြောက် အပြင်ဘက်အကျဆုံး ဂြိုဟ်ရံလတစ်စင်းဖြစ်သည်။ ယင်းသည် ယူရေးနပ်စ်ဂြိုဟ်၏ ဒုတိယအကြီးဆုံးနှင့် နေအဖွဲ့အစည်းတွင် နဝမမြောက် အကြီးဆုံး ဂြိုဟ်ရံလဖြစ်သည်။ ၁၇၈၇ ခုနှစ်တွင် ဝီလီယံ ဟာရှယ်က ရှာဖွေတွ့ရှိခဲ့ပြီး အိုဘရွန်သည် ယူရေးနပ်စ်၏ မက်ဂနက်တိုစဖီးယားအလွှာ အပြင်ဘက်တစ်စိတ်တပိုင်းမှ လှည့်ပတ်လျက်ရှိသည်။ မြေမျက်နှာပြင်သည် အနက်ရောင်နှင့် အနီရောင် အနည်းငယ်သမ်းကာ ဥက္ကာခဲများ၊ ကြယ်တံခွန်များ၏ ထိတိုက်မှုကြောင့် အမာရွတ်များ ထင်ကျန်လျက်ရှိသည်။ ၁၉၈၆ ခုနှစ်က ဗွိုင်ယေဂျာ ၂၏ ယူရေးနပ်စ်ဂြိုဟ်အနား ချဉ်းကပ်ပျံသန်းခဲ့စဉ်က အိုဘရွန်၏ ၄၀ ရာခိုင်နှုန်းသောမြေပုံအား ဖော်ထုတ်နိုင်ခဲ့သည်။

## မှတ်စု 
## ကိုးကား
ပုဇွန်တောင်ဆရာခ

**ပုဇွန်တောင်ဆရာခ** သည် ခရစ်သက္ကရာဇ် ၁၈၆၈ ခုနှစ် ဝန်းကျင်တွင် လူကြိုက်များခဲ့သော ပြဇာတ်ဆရာတစ်ဦး ဖြစ်သည်။ ၁၈၆၈ ခုနှစ် ပတ်ဝန်းကျင်၊ ရန်ကုန်မြို့နှင့် မော်လမြိုင်မြို့တို့တွင် ခေတ်ပေါ် ပြဇာတ်ရေးဆရာများ အများအပြား ပေါ်ပေါက်ခဲ့သည်။ ထိုသူများအနက် ဆတိုင်မွှတ် ဦးကူး နှင့် မော်လမြိုင် ဆရာယော တို့မှာ အထူးကျော်ကြားသည်။ ထိုသူများလောက် မကျော်ကြားသော်လည်း သူ့စာဖတ်ပရိသတ်နှင့်သူ အတော်အတန် လူကြိုက်များခဲ့သည့် ပြဇာတ်ဆရာ တစ်ဦးမှာ ပုဇွန်တောင် ဆရာခ ပင် ဖြစ်လေသည်။ ဆရာခသည် ပုဇွန်တောင် တပ်မြေတွင် နေထိုင်ပြီး စာဆိုတန်းခေါ် ၂၅ လမ်းရှိ ပြည်ကြီးမဏ္ဍိုင် စာပုံနှိပ်တိုက်တွင် စာပြင်ဆရာ၊ စာရေးဆရာအဖြစ် လုပ်ကိုင်ခဲ့သည်။

ဆရာခသည် ခရစ်သက္ကရာဇ် ၁၈၈၁ ခုနှစ်မှ အစပြု၍ ပြဇာတ်အတော်များများကို ရေးသားခဲ့သည်။ သူရေးသားခဲ့သော ပြဇာတ်စာရင်း အပြည့်အစုံကို မသိရသော်လည်း ပုံနှိပ်စာကိုယ်များအရ သိရှိရသော ပြဇာတ်စာရင်းမှာ အောက်ပါအတိုင်း ဖြစ်သည်။

# ဥစ္စာစောင့်ဖြစ် မသိန်းယဉ်ပြဇာတ်
# မယ်သော်တာပြဇာတ်
# ကျိုက်ထီးရိုးသမိုင်းပြဇာတ်
# သူခိုးကြီးမောင်ထိလတ် ပြဇာတ်
# သင်္ခပုဏ္ဏမီ၊ ဝံသာကီ မောင်နှမ ပြဇာတ်
# မြနှင်းနွယ် မင်းသမီး ပြဇာတ်
# ပုသိမ် ရွှေမုဋ္ဌောသမိုင်း ပြဇာတ်
# စိန်ဝဇီ စံမမီ ပြဇာတ်
# လစန္ဒာမင်းသမီး လင်းပြာဖြစ် ပြဇာတ်
# ရွှေတိဂုံသမိုင်း ပြဇာတ်
# ဘို့မယ်နှင့် သူခိုးတက်ခါး ပြဇာတ်
# စလေငခွေးပြဇာတ်
# တာဝတိံသာ မဟာမြင်းမိုရ်ပွဲကြီး ပြဇာတ်
# ဓားပြဗိုလ်အောင်စွာ ပြဇာတ်
# သမ္ဘာရ သားသတ် ပြဇာတ်

ဆရာခ ရေးသားသမျှသော ပြဇာတ်စာအုပ်တို့ကို သူကိုယ်တိုင် စာပြင်ဆရာ၊ စာရေးဆရာအဖြစ် လုပ်ကိုင်ပေးနေသော ပြည်ကြီးမဏ္ဍိုင် စာပုံနှိပ်တိုက်မှပင် ရိုက်နှိပ်ထုတ်ဝေသည်။ ထိုသို့ ထုတ်ဝေသော စာအုပ်အကြောင်းနှင့် ပတ်သက်သည့် ကြော်ငြာကလေးများကိုလည်း ခေတ်ကာလနှင့် လျော်ညီအောင် သူကိုယ်တိုင် တေထပ်၊ သဖြန်၊ လေးချိုးများဖြင့် စပ်ဆိုရေးသားခဲ့သည်။ စာအုပ်တစ်အုပ်ပြီးတိုင်း အလျဉ်းသင့်သလို ထည့်သွင်း ကြော်ငြာခဲ့ပေသည်။ သက္ကရာဇ် ၁၈၈၂ ခုထုတ် "ဝိဇ္ဇာဖြစ် မယ်သော်တာပြဇာတ်" အဆုံးတွင် ရေးသားထားသော ဒွေးချိုးကို ကြည့်ခြင်းအားဖြင့် ထိုခေတ်၏ ကြော်ငြာပုံ ကြော်ငြာနည်းအပြင် ဆရာခ၏ ကဗျာအစွမ်း၊ ကဗျာအဆင့်အတန်းကိုလည်း မှန်းဆဆုံးဖြတ်နိုင်သည်။

ထုံခြွေမှုန်ဝေ ဆို့ပါလို့၊ စုံအခြေ ယုန်ငွေမို့လိုနှင့်၊ ကုန်ရွှေမြို့ ကျက်သရေ။   ။တည်အမှီးမှာတော့၊ ပြည်ကြီးဗွေမဏ္ဍိုင်ဟု၊ ခံ့အခိုင် စာတော် တိုက်ကယ်လို့၊ မဝိုက်အောင် ဇမ္ဗူကျွန်းမှာ၊ ထွန်းတဲ့အခြေ။   ။သိမှတ်စရာ ကျွတ်ဆုမှန်းတဲ့ပြင်၊ နိပါတ်စာ ဝတ္ထုကျမ်းတွေနှင့်၊ လမ်းမူရှိ အထွေထွေ၊ တွက်ရေလို့ ပြနိုင်ဘူး။    ။ဖတ်ပြောရာ၊ ဇာတ်ဟောစာ တေးသီချင်းတွေနှင့်၊ မယွင်းပေါင် လိုရာမေးလှဲ့တော့၊ ဖေ မောင် ဘနှင့် မမတို့ရေ ... ရှေးကထက် ထူး။   ။

### ကိုးကား
မော်လမြိုင် ဆရာယော

**ဆရာယော**သည် မော်လမြိုင်မြို့တွင် အခြေစိုက်၍ မော်လမြိုင်မြို့၌ပင် ထင်ရှားခြင်း ဖြစ်သောကြောင့် "မော်လမြိုင် ဆရာယော" ဟု အမည်တွင်သည်။ ဇာတိမှာကား မော်လမြိုင်မြို့မှ မဟုတ်ဘဲ အထက်အညာသား ဖြစ်လေသည်။ အထက် အညာသား ရှေးအဘိုးကြီးများပီပီ ဆေးနီထိုး ထိုးကွင်း ဒူးကျနှင့် ပုဆိုးတောင်ရှည်၊ အင်္ကျီကြယ်သီး တစ်လုံးတပ်ကို အမြဲ ဝတ်လျက် ကွမ်းသီးဖက်ဆေးလိပ်ကို သောက်လေ့သောက်ထ ရှိသည်။ မူလ အသက်မွေးဝမ်းကျောင်းမှုမှာ မော်လမြိုင်မြို့တွင် ရုပ်သေးမင်းသားကြီး ကြိုးကိုင်အဖြစ် ထင်ပေါ်ကျော်ကြားသည်။

ခရစ်သက္ကရာဇ် ၁၈၇၉ ခုနှစ်တွင် မော်လမြိုင်မြို့ ရမ္မာပူရ စာပုံနှိပ်တိုက်မှ *သထုံရာဇဝင်ပြဇာတ်*ကို စောင်ရေတစ်ထောင်မျှ စက်တင်ပုံနှိပ် ရောင်းချရာ ထိုစဉ်က မြန်မာပြည်တစ်ပြည်လုံး ထင်ပေါ်ကျော်ကြားလျက်ရှိသော ဆတိုင်မွှတ် ဦးကူ ၏ *လူဝံမောင်နှမ ပြဇာတ်* ထက်ပင် ပိုလွန် ကျော်စောသွားခဲ့လေသည်။ ထိုကြောင့် ထိုနှစ်အတွင်းမှာပင် မော်လမြိုင်မြို့ တနင်္သာရီ စာပုံနှိပ်တိုက်တွင် ဦးဘဂွမ်းက ဒုတိယအကြိမ် ထပ်မံ ပုံနှိပ် ရောင်းချပြန်သေး၏။ သို့ရာတွင် မည်သည့် အကြောင်းကြောင့်မသိ၊ ထိုသို့ နှစ်ကြိမ်နှစ်ခါမျှ စက်တင် ပုံနှိပ်ရောင်းချပြီးသည့်နောက် ပြန်လည်ပုံနှိပ် ထုတ်ဝေသေးသည်ဟု မကြားမသိရတော့ချေ။

ဆရာယောသည် ထို *သထုံရာဇဝင်ပြဇာတ်* တစ်စောင်တည်းကိုသာ ရေးသားစီရင်ခဲ့သော်လည်း အယဉ်၊ အလွမ်း၊ အရွှန်း၊ အသောတို့ဖြင့် ပြွမ်းရော ပြည့်နှက်လျက် ရှိသောကြောင့် တစ်စောင်တည်းဖြင့်ပင် ပြဇာတ်ရေး ဆရာကြီးများ စာရင်းတွင် ထိပ်တန်းမှ ပါဝင်နိုင်ခဲ့သည်။ မိမိ၏ ပွဲဦးထွက် ပြဇာတ်ကို လူကြိုက်များမှန်း သိလျက်နှင့် အခြားပြဇာတ်များကို ဆက်လက်ရေးသားခြင်း မပြုသည်မှာ ဆရာယောသည် မိမိ၏ သဘင်သည် လက်စွမ်းကို သဘင်သည်အချင်းချင်း သိသာရုံလောက်မျှ ပြလိုက်ရသည်နှင့်ပင် ကျေနပ်နှစ်သိမ့် သွား၍ပေလော၊ သို့တည်းမဟုတ် ထိုပြဇာတ်ကို ရေးသားပြီးစီးသည်နှင့် မရှေးမနှောင်းတွင် ဆရာယောသည် မလွန်ဆန်နိုင်သော သင်္ခါရ သဘောတရားကြောင့် ဆက်လက် ရေးသားခြင်း ပြုနိုင်၍ပေလောဟု တွေးတောဖွယ်ရာပင် ဖြစ်ပေသည်။

## ကိုးကား
စာပေဆိုင်ရာ နိုဘယ်ဆု

**စာပေဆိုင်ရာ နိုဘယ်ဆု** သည် ဆွီဒင်နိုင်ငံမှ ချီးမြှင့်သော စာပေဆု တစ်ခုဖြစ်ပြီး ၁၉၀၁ ခုနှစ်မှစ၍ နှစ်စဉ် ပေးအပ်ခဲ့သည်။ မည်သည့်နိုင်ငံက စာရေးဆရာ မဆို ရရှိနိုင်ပြီး ဆွီဒင် စက်မှုလုပ်ငန်းရှင် အဲလ်ဖရက် နိုဘယ်၏ သေတမ်းစာအရ "စာပေနယ်ပယ်တွင် အကောင်းဆုံးလမ်းပြ၍ အပြောင်မြောက်ဆုံး လက်ရာ" ကို ဖန်တီးနိုင်သူ ကို ပေးအပ်ခြင်း ဖြစ်သည်။  လက်ရာတစ်ခုချင်းစီကို အသိအမှတ်ပြုစရာ အဖြစ် ရည်ညွှန်းလေ့ရှိသော်လည်း ဆုသည် စာရေးဆရာ၏ ဖန်တီးမှုအားလုံးကို ခြုံငုံ၍ ပေးအပ်ခြင်း ဖြစ်သည်။ ဆွီဒင်အကယ်ဒမီမှ မည်သူ ဆုရရှိမည်ကို ဆုံးဖြတ်လေ့ ရှိသည်။ အကယ်ဒမီသည် ဆုရရှိသူအား အောက်တိုဘာလ အစောပိုင်းတွင် ကြေညာလေ့ ရှိသည်။ ထိုဆုသည် ၁၈၉၅ ခုနှစ်၌ အဲလ်ဖရက် နိုဘယ် စတင်ခဲ့သော နိုဘယ်ဆု  ၅ခု အတွင်းမှ တစ်ခု ဖြစ်သည်။

## ကိုးကား
ဆတိုင်မွှတ် ဦးကူး

**ဆတိုင်မွှတ် ဦးကူး**ဟု အမည်တွင်ရသည့် အကြောင်းအရင်းမှာ ငယ်စဉ်အခါက နေထိုင်ကြီးပြင်းခဲ့ရာ ဟံသာဝတီ စီရင်စုအပိုင်း ကွမ်းခြံကုန်းမြို့နယ် မုတ်ကျွန်းတိုက် မွန်အခေါ် "စတိုင်မွှတ်"၊ ယခုအခေါ် "ဆတိုင်မွှတ်" ရွာကို အစွဲပြု၍ "ဆတိုင်မွှတ် ဦးကူး" ဟု ထင်ရှားလာရခြင်း ဖြစ်သည်။ ဇာတိအားဖြင့်ကား အထက်အညာသား ဖြစ်၍ နေရပ် အတိအကျကိုကား မသိရပေသည်။ မြန်မာသက္ကရာဇ် ၁၁၈၉ ခုနှစ်၊ တန်ခူးလဆုတ် ၄ ရက်၊ ကြာသပတေးနေ့တွင် ဖွားမြင်ခဲ့ပြီး သက္ကရာဇ် ၁၂၅၇ ခုနှစ်၊ တန်ခူးလဆုတ် ၁၀ ရက်၊ အသက် ၆၈ နှစ်ကျော်တွင် ကွယ်လွန်အနိစ္စ ရောက်ခဲ့သည်။

ဦးကူးသည် ရှေးဦးစွာ ရဟန်းခံနောက် လူထွက်ခဲ့သည်။ ထိုနောက် မိမိ လေ့လာရင်းစွဲဖြစ်သော စာပေဗဟုသုတကို အခြေပြု၍ အထုံဝါသနာအလျောက် ရုပ်သေးဆရာ မင်းသားကြီး ရုပ်ကိုင်အဖြစ် အသက်မွေးမြူခဲ့သည်။ သူ၏ အရည်အချင်းကြောင့် ပညာသည်ကြီးတို့၏ အချီးအမွမ်းကို ခံရကာ ဆရာ "ဆတိုင်မွှတ်" ဦးကူး ဟူ၍လည်းကောင်း၊ "ဆတိုင်မွှတ် ဆရာ" ဟူ၍လည်းကောင်း၊ "ဆရာ ဆတိုင်မွှတ်" ဟူ၍လည်းကောင်း၊ "ဆတိုင်မွှတ် ဦးကူး" ဟူ၍လည်းကောင်း၊ "ဦးကူး" ဟူ၍လည်းကောင်း အမည်အမျိုးမျိုးဖြင့် တစ်စတစ်စ ကျော်ကြားလာခဲ့သည်။ 

အသက် ၄၃ နှစ်အရွယ်တွင် သဘင်ရုပ်စုံဘက်မှ ထွက်၍ ရန်ကုန်မြို့သို့ ရွှေ့ပြောင်းနေထိုင်ပြီး "မြန်မာသံတော်ဆင့် သတင်းစာတိုက်" နှင့် "ရတနာပုံ သတင်းစာတိုက်" တို့၌ မြန်မာဆရာအဖြစ် လုပ်ကိုင်ခဲ့ပြန်သည်။ ထိုသို့ လုပ်ကိုင်နေစဉ်အတွင်း ဇာတ်လမ်းဇာတ်ကွက်များ ဆင်ကာ တီးကွက်များနှင့် ဇာတ်စာအုပ်များကို ရေးသား စီးကုံးခဲ့သည်။ ထိုအခါတွင်မူ မင်းသားကြီးကိုင်အဖြစ် ကျော်ကြားခဲ့ရာမှ ပြဇာတ်ရေးဆရာကြီးအဖြစ် တိုးတက် ကျော်ကြားလာတော့သည်။ စင်စစ် မြန်မာစာပေလောကတွင် ဇာတ်ကွက်၊ ဇာတ်လမ်း၊ တေးသီချင်း အစုံအလင်ဖြင့် ရေးသားထုတ်ဝေသမျှသော ပြဇာတ်စာအုပ်တို့တွင် ဦးကူး၏ ဇာတ်စာအုပ်မှာ အစောဆုံး ဖြစ်သည်။

ဦးကူး ရေးခဲ့သော ပြဇာတ်များအနက် အကျော်ကြားဆုံး၊ စာဖတ်ပရိသတ် အနှစ်သက်ဆုံးသော ပြဇာတ်မှာ ပထမဦးဆုံး ရေးသားခဲ့သော *လူဝံမောင်နှမ ပြဇာတ်* ဖြစ်သည်။ ထိုပြဇာတ်ကို ခရစ် သက္ကရာဇ် ၁၈၇၅ ခုနှစ်တွင် ရန်ကုန်မြို့ ရတနာပုံ စာပုံနှိပ်တိုက် မှ ပထမဆုံးအကြိမ် စက်တင်ပုံနှိပ် ဖြန့်ဝေခဲ့သည်။ လူအများ အထူးကြိုက်နှစ်သက်ကြသောကြောင့် တစ်ကြိမ်ပုံနှိပ်လျှင် အုပ်ရေ သုံးထောင်ကျ ပုံနှိပ်ရာ ပဉ္စမအကြိမ်အထိ အုပ်ရေ စုစုပေါင်း ၁၅၀၀၀ အထိ ပုံနှိပ်ထုတ်ဝေခဲ့ရလေသည်။ 

ထို "လူဝံမောင်နှမ ပြဇာတ်" အပြင် ရေးသားခဲ့သော တခြားပြဇာတ် ၉ စောင်နှင့် ကျမ်းတစ်ကျမ်းတို့မှာ အောက်ပါအတိုင်း ဖြစ်သည်။
#ပဋာစာရီပြဇာတ်
#မယ်ဒွေး ငွေဗျိုင်းဖြစ် ပြဇာတ်
#ဥက္ကလာပရာဇဝင် ပြဇာတ်
#ဗုဒ္ဓဝင်ပြဇာတ်
#ဝေဿန္တရာပြဇာတ်
#ဘူရိဒတ်ပြဇာတ်
#ပုံတော်ရာမပြဇာတ်
#ကာကဝလ္လိယပြဇာတ်
#မဟောသဓပြဇာတ်
#ခန္ဓာပူရကျမ်း

## ကိုးကား
Home Alone (ရုပ်ရှင်)

***Home Alone*** ရုပ်ရှင်သည် ၁၉၉၀ ခုနှစ်က ထုတ်လုပ်သော အမေရိကန်ဟာသဇာတ်လမ်းတစ်ပုဒ်ဖြစ်သည်။ ခရစ္စမတ်ပိတ်ရက်တွင် မိသားစုခရီးမှ အိမ်တွင်ကျန်ရစ်ခဲ့သော ကလေးလေးမှ သူ့အိမ်ကို သူခိုးများရန်မှ ကာကွယ်သောအကြောင်းဖြစ်သည်။

## အကျဉ်းချုပ် 
McCallister မိသားစုသည် ခရစ္စမတ်ပိတ်ရက်အတွက် ပဲရစ်သို့ ခရီးထွက်ရန် ချီကာကိုအနီးရှိ ပီတာနှင့်ကိတ်တို့ ဇနီးမောင်နှံ၏ အိမ်တွင် မထွက်ခွာမီညတွင် လာနေကြသည်။ သူတို့၏အငယ်ဆုံးသား ကယ်ဗင်မှာ သူ့အိမ်တွင် လူများစွာရောက်နေ၍ စိတ်ရှုပ်ထွေးလာသည်။ ပီဇာစားသောက်ရာမှ သူ၏အစ်ကို ဘတ်ဇ်နှင့်စကားများရာ သူ့ကိုအိမ်ထပ်ခိုးပေါ်သို့သွားနေရန် ဒဏ်ပေးခံရသည်။ ထို့ကြောင့် သူ့မိသားစုများ ပျောက်ကွယ်သွားလျှင်ကောင်းမည်ဟု တွေးခဲ့သည်။ သူတို့၏ဘေးအိမ်တွင် အသက်ကြီးလှသော အဘိုးကြီးတစ်ဦးမှာ သူ့မိသားစုကို ဂေါ်ပြားဖြင့် ရိုက်သတ်ခဲ့သူ၊ ဓားပြတစ်ဦး စသည်ဖြင့် ကောလဟာလထွက်နေသော အဘိုးကြီးဖြစ်၍ ကယ်ဗင်မှာ ထိုလူအား ကြောက်ရွံ့လှသည်။ ထိုညတွင် လေတိုက်၍ ဓာတ်ကြိုးများ ပြတ်ကျကာ လျှပ်စစ်မီး ယာယီပြတ်တောက်သွားသည်။ လျှပ်စစ်ဖြင့် အလုပ်လုပ်သော နာရီမှာအလုပ်မလုပ်ဘဲ နှိုးစက်အသံ မြည်မလာချေ။ ထို့ကြောင့်အိမ်သားအားလုံး အိပ်ရာထနောက်ကျကြသည်။ လေယာဉ်အချိန်မီရန် ကပျာကယာ ပြင်ဆင်ရင်း ကယ်ဗင်ကိုမေ့ခဲ့ကြသည်။

ကယ်ဗင်နိုးလာသောအခါ တစ်အိမ်လုံး မရှိကြတော့ချေ။ ထိုအခါ သူ၏ဆန္ဒများပြည့်ဝသွား၍ ပျော်ရွှင်စွာဖြင့် ခုန်ပေါက်နေခဲ့သည်။ သို့သော် မကြာမီတွင် သူ့တွင် ကြောက်စိတ်များ ဝင်လာခဲ့သည်။ ကယ်ဗင်မှာ နှင်းများနှင့်ကစားရင်း ဘေးအိမ်မှ အဘိုးကြီးနှင့်တွေ့ကာ အိမ်ထဲတွင်ပုန်းနေခဲ့သည်။

သူ့အမေကိတ်မှာ ကယ်ဗင်ပျောက်နေကြောင်းကို လေယာဉ်ပေါ်ရောက်မှ သတိရကာ ပဲရစ်သို့ရောက်ရောက်ခြင်း လေကြောင်းများ လိုက်ရှာသော်လည်း နောက် ၂ ရက်အထိ ခရီးစဉ်များအားလုံး ပြည့်နေသည်။ ပီတာနှင့်ကျန်သူများမှာ မြို့ထဲရှိ သူ့အစ်ကိုအိမ်ရာတွင် သွားရောက်နေထိုင်ကြပြီး ကိတ်မှာ လေယာဉ်လက်မှတ်ရရန် ကြိုးပမ်းနေသည်။ အမေရိကန်သို့ လေယာဉ်များတွင် ကံကောင်းစွာနှင့် အဘိုးကြီးအဘွားကြီးစုံတွဲထံမှ စခရာတွန်မြို့သို့ လေယာဉ်လက်မှတ် ရခဲ့သည်။ ချီကာကိုကို လေယာဉ်လက်မှတ် ထပ်ဝယ်သော်လည်း မရသဖြင့် တီးဝိုင်းတစ်ခု၏ ဗင်ကားဖြင့် လိုက်ခဲ့ရသည်။

ထိုအတောအတွင်း သူခိုး၂ယောက်ဖြစ်သော ဟယ်ရီနှင့် မာ့ဗ်မှာ ကယ်ဗင်တို့အိမ်အနီးရှိ ခရီးသွားသောအိမ်များအား ဖောက်ထွင်းကြသည်။ ကယ်ဗင်မှာ  ထိုအကြောင်းများကို သိရှိခဲ့သည်။ ခရစ္စမတ်အကြိုညတွင် ဘုရားရှိခိုးကျောင်း၌ ဘေးအိမ်မှ အဘိုးကြီးနှင့်တွေ့ကာ ထိုသူမှာ သူထင်သလိုမဟုတ်ကြောင်း၊ သူ၏သားနှင့် စကားများထားခြင်းသာဖြစ်ကြောင်း သိခဲ့ရပြီး သူ့အိမ်ကို ကြိုတင်ကာကွယ်ရန် ပြင်ဆင်ခဲ့သည်။ အိမ်တွင် ကယ်ဗင်တစ်ယောက်ထဲရှိသည်ကို သိသွားသော သူခိုး ၂ ယောက်မှာ လာရောက်ဖောက်ထွင်းသော်လည်း ကယ်ဗင်၏ ထောင်ချောက်များ မိခဲ့ကြသည်။ ထိုအတောအတွင်း သူကရဲများကို အကြောင်းကြားခဲ့သည်။

ခရစ္စမတ်နေ့တွင် သူ၏မိသားစုများ ပြန်လာရန် မျှော်လင့်ခဲ့သော်လည်း ရောက်မလာ၍ စိတ်ပျက်သွားသည်။ သို့သော်ခဏအကြာတွင် သူ့နားထဲတွင် သူ့အမေ၏ခေါ်သံကိုကြားလိုက်ရပြီး သူ့အမေပြန်ရောက်လာသည်။ မကြာမီတွင် သူ၏မိသားစုအားလုံး ပြန်ရောက်လာကြသည်။ သို့သော် သူက သူခိုး ၂ ယောက်အကြောင်း ပြောမပြခဲ့ပေ။ ထို့အပြင် ဘေးအိမ်မှအဘိုးကြီးမှာ သူ၏သားနှင့်ပြန်ခေါ်သွားကြသည်။

## ကိုးကား
EdX

"edX" ဆိုသည်မှာ လူပေါင်းများစွာ လွတ်လပ်စွာ ကြည့်ရှုနိုင်သည့်သင်ရိုး (MOOC) ကိုထောက်ပံ့ပေးသည့် အင်တာနက်စာမျက်နှာဖြစ်သည်။ ၎င်းတွင် အဆင့်မြင့်ပညာ တက္ကသိုလ်အဆင့်သင်ရိုးပေါင်းများစွာကို တစ်ကမ္ဘာလုံးမှ ကျောင်းသားကျောင်းသူများအတွက် လွှင့်တင်ပေးထားသည်။ အချို့သင်ရိုးများမှာ အခကြေးငွေလုံးဝပေးရန်မလိုပါ။ Edx သည် ငွေကြေးအကျိုးအမြတ်အတွက်ပြုလုပ်ထားသည့်အဖွဲ့အစည်းမဟုတ်ပါ။ Open edX open-source software ပေါ်တွင်ရေးသားထားခြင်းဖြစ်သည်။

## လုပ်ဆောင်ချက်များ 
## သုတေသန 
## Open edX 
Open edX ဆိုသည်မှာ open-source platform software ဖြစ်သည်။ edX ကို Open Edx သုံး၍ ပြုလုပ်ထားသည်။Source Code 

### သုံးစွဲမှုများ 
## ခေါင်းဆောင်မှု 
## သမိုင်းကြောင်း 
## ပါဝင်သည့် အဖွဲ့အစည်းများ 
## ကိုးကား
အခမဲ့လွတ်လပ်ရယူခြင်း

**အခမဲ့လွတ်လပ်ရယူခြင်း ** open access (OA) ဆိုသည်မှာ အွန်လိုင်းတွင်ဖြန့်ချိထားသော သုတေသနရလဒ်များကို အခကြေးငွေပေးရခြင်း(သို့) အခြားအခက်အခဲများ မရှိဘဲ ရရှိနိုင်ခြင်းကိုဆိုလိုသည်။ Creative Commons license  ကိုထည့်သုံး၍ ထိုသုတေသနရလဒ်များကို ပြန်လည်အသုံးပြု ၍ ရကောင်းရနိုင်သည်။  အခမဲ့လွတ်လပ်ရယူခြင်းတွင် ဖြန့်ချိပြီးသား သုတေသနရလဒ်များဖြစ်သည့်  peer-reviewed လုပ်ပြီးသည့် ပညာရပ်ဆိုင်ရာ ဂျာနယ်ဆောင်းပါးများ၊  peer-reviewed မလုပ်ရသေးသည့် ပညာရပ်ဆိုင်ရာဂျာနယ် ဆောင်းပါးများ၊ ကွန်ဖရင့်ပေပါများ၊ စာတမ်းများ theses, စာအုပ်တွင်ပါဝင်သည့်အခန်းများ,  မိုနိုဂရပ်များပါဝင်သည်။

အားသာချက်အားနည်းချက်များကို သုတေသီများ၊ ပညာရှင်များ၊ စာကြည့်တိုက်မှူးများ၊ တက္ကသိုလ်အကြီးအကဲများ၊ ထောက်ပံ့ကူညီရေးအဖွဲ့များ၊ အစိုးရလူကြီးပိုင်းများ၊ စီးပွားဖြစ်ထုတ်ဝေသူများ၊ အယ်ဒီတာများ နှင့် လူမှုရေးအသင်းအဖွဲ့များမှ ထုတ်ဝေသူများက ဆွေးနွေးခဲ့ကြသည်။ အခမဲ့လွတ်လပ်အသုံးပြုခြင်းကို စီးပွားရေးမော်ဒယ်အဖြစ်ပြုလုပ်လာကြပြီး လုံးဝလွတ်လပ်စွာအသုံးပြုနိုင်ရန် လမ်းကြောင်းစခဲ့သည်။   PLOS and BioMed Central စသည့် ထုတ်ဝေသူတို့က အခမဲ့လွတ်လပ်အသုံးပြုခြင်းကို စတင်ခဲ့ကြသည်။ ငွေကြေးကုန်ကျမှု မရှိဘဲ ပညာရပ်ဆိုင်ရာအချက်အလက်များကို ရရှိနိုင်သည်။ စာကြည့်တိုက်မှူးများနှင့် ကျောင်းသားကျောင်းသူများအတွက် အကျိုးရှိသည်။

## ကိုးကား
ဆိုင်ဘာ-ရူပစနစ်

**ဆိုင်ဘာ-ရူပစနစ်** (Cyber-physical System) ဆိုသည်မှာ ကွန်ပျူတာတွင် အခြေခံသော အယ်လ်ဂေါ်ရစ်သမ်များ ဖြင့် စောင့်ကြည့်ထိန်းချုပ်သော စက်ပစ္စည်းများဖြစ်ပြီး အင်တာနက် နှင့် ၎င်းအား အသုံးပြုသူတို့နှင့် နီးကပ်စွာ ချိတ်ဆက်ထားရှိလေ့ ရှိသည်။ ဆိုင်ဘာ-ရူပစနစ်တွင် "ရုပ်ဝတ္ထုပစ္စည်းများ နှင့် ဆော့ဖ်ဝဲလ်များအား များစွာ အချင်းချင်း အတွင်းထဲအထိ ချိတ်ဆက် ထားရှိပြီး တစ်ခုချင်းစီသည် ကွဲပြားသော နေရာနှင့် အချိန်တို့တွင် လည်ပတ်နေကြကာ အမျိုးမျိုးဖြစ်ပြီး ကွဲပြားသော အသွင်အပြင် များကို ဖော်ထုတ်ပြသနေကြ၍ အချင်းချင်း နည်းလမ်းပေါင်း မြောက်မြားစွာဖြင့် ထိတွေ့ ဆက်သွယ်နေကြသည်။" ဥပမာအားဖြင့် စမတ်ဂရစ်များ၊ အလိုအလျောက်ရွေ့လျားနေသော မော်တော်ကားများ၊ ကျန်းမာရေး စောင့်ကြပ်ကြည့်ရှုခြင်း၊ စက်ရုပ်စနစ်များ နှင့် အလိုအလျောက် လေယာဉ်မောင်းစနစ်တို့ဖြစ်သည်။

## ကိုးကား
အင်ဒပ်စထရီ ၄.၀

**အင်ဒပ်စထရီ ၄.၀** (Industry 4.0) ဆိုသည်မှာ ကုန်ထုပ်လုပ်ရေး နည်းပညာများ၌ လက်ရှိ ဖြစ်ပေါ်နေသော အော်တိုမေးရှင်းနှင့် အချက်အလက် ဖလှယ်ခြင်း တို့ကို ခေါ်ဆိုခြင်း ဖြစ်သည်။ ၎င်းတွင် ဆိုင်ဘာ-ရူပစနစ် ၊ အင်တာနက်ချိတ်ဆက် ပစ္စည်းများ၊ မိုးတိမ်ကွန်ပျူတင်း၊  နှင့် သိမြင်မှု ကွန်ပျူတင်း တို့ ပါဝင်သည်။ အင်ဒပ်စထရီ ၄.၀ အားအများစုက စတုတ္ထမြောက် စက်မှုတော်လှန်ရေးဟု အမည်ပေးထားကြသည်။

အင်ဒပ်စထရီ ၄.၀ သည် "စမတ်ကျသော စက်ရုံ" ဟု ခေါ်သော အရာကို ဖန်တီးပေးသည်။ စမတ်ကျသော စက်ရုံ၏ အပိုင်းလိုက် ခွဲခြားထားသော အစိတ်အပိုင်းများတွင်၊ ဆိုင်ဘာ-ရူပစနစ်သည် ရုပ်ပိုင်းဆိုင်ရာ လုပ်ငန်းစဉ်များကို စောင့်ကြည့်ပြီး၊ ရုပ်ပိုင်းဆိုင်ရာ လုပ်ငန်းစဉ်များ၏ ပုံတူကို ဆော့ဖ်ဝဲလ်စနစ် အတွင်း ဖန်တီးပြီး တစ်နေရာတည်းမှ ဆုံးဖြတ်ချက်ချခြင်း မဟုတ်ဘဲ နေရာပေါင်းများစွာမှ ဆုံးဖြတ်ချက်ချခြင်းကို လုပ်ဆောင်သည်။ အင်တာနက်ချိတ်ဆက် ပစ္စည်းများ ပေါ်တွင် ဆိုင်ဘာ-ရူပစနစ်များသည် အချင်းချင်း အတွင်းထဲတွင် ဆက်သွယ်ကြသလို အဖွဲ့အစည်းတလျှောက်တွင်လည်း ဆက်သွယ်၍ ပူးပေါင်းဆောင်ရွက်ကြပြီး လူသားများနှင့်လည်း ပူးပေါင်း ဆောင်ရွက်ကြသည်။.

## ကိုးကား
အင်တာနက်ချိတ်ဆက် ပစ္စည်းများ

**အင်တာနက်ချိတ်ဆက်ပစ္စည်းများ** (Internet of Things သို့ IoT) ဆိုသည်မှာ ရုပ်ဝတ္ထုကိရိယာများ၊ ယာဉ်များ၊ အိမ်သုံးပစ္စည်းများနှင့် အခြားသော အီလက်ထရွန်းနစ်၊ ဆော့ဖ်ဝဲလ်၊ ဆင်ဆာများ၊ အကျုရေတာများ နှင့် အင်တာနက်ချိတ်ဆက်မှုတို့ ပါဝင်သော ကိရိယာများကို ချိတ်ဆက်ထားသော ကွန်ယက်ဖြစ်ပြီး ၎င်းတို့အချင်းချင်း ချိတ်ဆက်နိုင်ပြီး အချက်အလက်များကိုလည်း ဖလှယ်နိုင်ကြ၍  ရူပကမ္ဘာအား ကွန်ပျူတာအခြေခံစနစ် အတွင်းသို့ တိုက်ရိုက်ချိတ်ဆက်နိုင်ရန် အခွင့်အလမ်းပိုဖြစ်စေကာ လုပ်နိုင်စမ်းပိုကောင်းလာခြင်း၊ စီးပွားရေး အကျိုးအမြတ် ပိုရှိလာစေခြင်းနှင့် လူတို့ပါဝင်ပတ်သက်မှုကို လျှော့ချနိုင်ခြင်းတို့ ဖြစ်ပေါ်စေသည်။

အိုင်အိုတီ ကိရိယာများသည် တစ်နှစ်လျှင် ၃၁% မျှ တိုးတက်နေရာ ၂၀၁၇ တွင် ၈.၄ ဘီလီယံ အထိ ရှိလာခဲ့ပြီး  ၂၀၂၀တွင် ကိရိယာပေါင်း ဘီလီယံ ၃၀ အထိ ရှိလာမည်ဟု ခန့်မှန်းရသည်။ အိုင်အိုတီ၏ တကမ္ဘာလုံး ဈေးကွက်တန်ဖိုးသည် ၂၀၂၀ တွင် ၇.၁ ထရီလီယံ အထိ ရောက်ရှိလာမည်ဟု ခန့်မှန်းရသည်။ 

## ကိုးကား
အများပြည်သူသုံးစာကြည့်တိုက်

အများပြည်သူသုံးစာကြည့်တိုက်တွင် ပြည်သူများအသုံးပြုနိုင်သည်။ အခွန်စည်းကြပ်ရရှိထားသည့်ငွေကဲ့သို့သော အများပြည်သူရန်ပုံငွေဖြင့် ပြုလုပ်ထားလေ့ရှိသည်။ အစိုးရဝန်ထမ်းများဖြစ်သည့် စာကြည့်တိုက်မှူး၊ စာကြည့်တိုက်အတွေ့အကြုံရှိသူများက တာဝန်ယူဆောင်ရွက်ကြသည်။ 

* စာကြည့်တိုက်ခွဲ
* အသင်းဝင်ရသော စာကြည့်တိုက်
စူပါမင်း

**စူပါမင်း**သည် DC Comics မှဖြန့်ချိသည့် အမေရိကန်ရုပ်ပြကာတွန်းတွင် ပါဝင်သည့် ဇာတ်ကောင်ဖြစ်သည်။ ထိုဇာတ်ကောင်ကို အိုဟိုင်းအိုးမြို့ Cleveland ရှိအထက်တန်းကျောင်းသားများဖြစ်ကြသော စာရေးဆရာ Jerry Siegel နှင့် အနုပညာရှင် Joe Shuster တို့မှ ၁၉၃၃ ခုနှစ်တွင် ဖန်တီးခဲ့သည်။ ၁၉၃၈ ခုနှစ်တွင် စူပါမင်းကို စုံထောက်ရုပ်ပြကာတွန်းသို့ ရောင်းချခဲ့သည်။    စူပါမင်းသည် ခရစ်ပတွန် Krypton. ဂြိုဟ်တွင်မွေးဖွားခဲ့ပြီး Kal-El ဟုခေါ်သည်။ ကမ္ဘာဂြိုဟ် (Earth) သို့မရောက်ခင် ခရစ်ပတွန်ဂြိုဟ်တွင် နေထိုင်သည်။  ထိုဂြိုဟ်ပျက်စီးခါနီးတွင် သိပ္ပံပညာရှင်ဖခင် Jor-El က စူပါမင်းမွေးစကလေးအား ဒုံးပျံထဲတွင်ထည့်လွှတ်လိုက်သည်။ Kansas ရှိ လယ်သမားလင်မယားက မွေးစားပြီး Clark Kent ဟုအမည်ပေးခဲ့သည်။ ကလေးဘဝကစ၍ ထူးခြားစွမ်းရည်များရှိခဲ့သည်။ ကလပ်-ကန့် သည် အမေရိကန်မြို့တော် "မယ်ထလိုပိုလစ်" တွင်နေထိုင်ပြီး၊ သူသည် "ဒေးလီး ပလန်းနက်" သတင်းစာတိုက်တွင် သတင်းထောက်အဖြစ် အလုပ်လုပ်ကိုင်သည်။  သူ၏ ချစ်ခြင်းစိတ်ဝင်စား သူသည် သူနှင့် လုပ်ဖော်ကိုင်ဖက် ဖြစ်သူ သတင်းထောက် "လူးဝစ် လိန်း" ဖြစ်ပြီး၊  သူ၏ အဓိက ရန်သူသည်  ပါရမီရှင်ထီထွင်သူ "လစ် လူသာ" ဖြစ်သည်။ စူပါမင်း သည် အမေရိကား နိုင်ငံရဲ့ ယဉ်းကျေးမှုဆိုင်ရာ သင်္ကေတ  အဖြစ်အသိအမှတ်ပြုခြင်း ခံရသည်။

## ဖန်တီးခြင်း 
### လွှမ်းမိုးမှုများ 
## ထုတ်ဝေမှုသမိုင်း 
### ရုပ်ပြစာအုပ်များ နှင့် ရုပ်ပြဇာတ်လမ်းတိုများ 
## အသိဉာဏ်မူပိုင်ခွင့်ဆိုင်ရာ တိုက်ပွဲများ 
### ကိုယ်ရည်ကိုယ်သွေး 
### အသက်နှင့်မွေးနေ့ 
စူပါမင်း၏အသက်မှာ ရုပ်ပြကာတွန်းများထဲတွင် အသက်အရွယ်အမျိုးမျိုးဖြစ်နေသည်။ ၃၀ ဝန်းကျင်ခန့် ဇာတ်ကောင်ဖြစ်သည်။၁၉၇၀ ဝန်းကျင် နှင့် ၁၉၉၀ ဝန်းကျင်က ထုတ်ဝေခဲ့သော စာအုပ်များအရ သူ့အသက်မှာ ၂၉ နှစ်ဖြစ်မည်။ သို့သော် "The Death of Superman" ဇာတ်မ်းအရ Clark ၏အသက်မှာ ၃၄ နှစ်ဖြစ်သည်။  ၁၉၉၄ ခုနှစ်ထုတ် "Zero Hour" အရ သူ့အသက်မှာ ၃၅ နှစ်ဖြစ်သည်။ 

အက်ရှင် ရုပ်ပြ ၁၄၉ (အောက်တိုဘာ ၁၉၅၀) တွင် စူပါမင်း မွေးနေ့ကို အောက်တိုဘာလဟု ဖော်ပြထားသည်။Clark Kent သည် သူ့မွေးနေ့ကို ဇွန် ၁၈ တွင်ကျင်းပသည်။ ပထမဆုံး Kent က Clark ကို စတွေ့ခဲ့သည့် နေ့ဖြစ်သည်။ ဇွန် ၁၈ သည် စူပါမင်း အသံသရုပ်ဆောင် Bud Collye ၏ မွေးနေ့လယ်းဖြစ်သည်။ ၁၉၈၀ ခုနှစ်ထုတ် Crisis on Infinite Earths တွင် Kent ၏ မွေးနေ့ကို ဖေဖော်ဝါရီ ၂၉ ဟုဖော်ပြထားည်။ စူပါမင်း:Secret Origin ၁ (နိုဝင်ဘာ ၂၀၁၉) တွင် Kent ၏မွေးနေ့ကို ဒီဇင်ဘာ ၁ ရက်ဟုရေးထားသည်။

## စွမ်းရည် နှင့် အရည်အချင်းများ 
### အားနည်းချက် 
အစိမ်းရောင် ခရစ်ပတွန်နိုက်(kryptonite) သည် စူပါမင်း၏ အကြီးမားဆုံး အားနည်းချက်ဖြစ်ပြီး အချိန်ကြာမြင့်စွာထိတွေ့မှုက သူအားနောက်ဆုံးမှာ သေဆုံးမှုကိုဖြစ်စေနိုင်ပါတယ်။ မှော်ပညာသည်လည်း စူပါမင်း၏ တခြားအားနည်းချက် ဖြစ်ပြီး သာမန်လူကဲ့သို့ အကျိုးသက်ရောက်နိုင်ပါတယ်။

### ရန်သူများ 
အစောပိုင်း ဇာတ်လမ်းများတွင် စူပါမင်း ရင်ဆိုင်ရသည့် လူဆိုးများမှာ သာမန်လူများဖြစ်သည်။ လူဆိုးဂိုဏ်းများ၊ အကျင့်ပျက် နိုင်ငံရေးသမားများ နှင့် ဇနီးသည်ကို အကြမ်းဖက်တတ်သည့် ယောက်ျားများဖြစ်သည်။ နောက်ပိုင်းတွင် ကြီးမားသည့် ရန်သူများပေါ်လာသည်။ ရူးသွပ်သိပ္ပံပညာရှင် Ultra-Humanite သည် Action Comics #13 (ဇွန် ၁၉၃၉) တွင်စပေါ်လာပြီး စူပါမင်း၏ ရန်သူအဖြစ် ထပ်တလဲလဲ ပေါ်လာသည်။ နာမည်အကြီးဆုံး ရန်သူတော်မှာ Lex Luthor ဖြစ်ပြီး Action Comics #23 (ဧပြီ ၁၉၄၀) တွင် စတင်ပါလာပြီး အဆင့်မြင့် လက်နက်များသုံးသည့် ဘီလျံနာသူဌေးတစ်ယောက်ဖြစ်သည်။

### Merchandising 
### Musical references, parodies, and homages 
## ကိုးကား
SWOT analysis

SWOT ခွဲခြမ်းစိတ်ဖြာခြင်း (SWOT ဇယား) ဆိုသည်မှာ မဟာဗျူဟာရေးဆွဲသည့်နည်းစနစ်တစ်ခုဖြစ်ပြီး လုပ်ငန်း၏ ပြိုင်ဆိုင်မှုနှင့် ပရောဂျက်စတင်ရန်အတွက် လူတစ်ဦး (သို့) အဖွဲ့အစည်းတစ်ခု၏ အားသာချက်၊ အားနည်းချက်၊ အခွင့်အရေး နှင့် ခြိမ်းခြောက်မှုများကို ခွဲခြမ်းစိတ်ဖြာစမ်းစစ်ရာတွင်သုံးသည်။  

အားသာချက်နှင့် အားနည်းချက်များသည် မိမိအဖွဲ့အစည်းနှင့် ပတ်သက်ပြီး အခွင့်အလမ်းနှင့် ခြိမ်းခြောက်မှုများသည် အဖွဲ့အစည်းနှင့်ဆက်စပ်နေသည့် ပတ်ဝန်းကျင်ကိုအဓိကထားသည်။

## မိမိလုပ်ငန်းအတွင်း နှင့် လုပ်ငန်းပြင်ပအချက်လက်များ 
"ကိုယ့်အကြောင်းနဲ့ ရန်သူ့အအကြောင်းကို သိပြီဆိုရင် တိုက်ပွဲတစ်ရာကို တစ်ပွဲမှ မရှုံးပဲနိုင်နိုင်ပြီ။ ကိုယ့်အကြောင်းပဲသိပြီး ပြိုင်ဘက်အကြောင်းမသိရင် ရှုံးမလားနိုင်မလား တစ်ခုခုဖြစ်မယ်။ ကိုယ့်အကြောင်းလည်းမသိ ရန်သူ့အကြောင်းလဲ မသိဘူးဆိုရင်တော့ မင်းအမြဲ အန္တရာယ်နဲ့ရင်ဆိုင်ရမှာပဲ"  ဆွန်ဇူး - စစ်သေနကဗျူဟာကျမ်း

## အသုံးပြုခြင်း 
SWOT ခွဲခြမ်းစိတ်ဖြာခြင်းကို အကျိုးအမြတ်ရှာဖွေနေသည့်အဖွဲ့အစည်းများသာ အသုံးပြုနိုင်သည် မဟုတ်ပါ။ လိုချင်သည့် နောက်ဆုံးအခြေအနေအထိ ရောက်ရှိရန် ဆုံးဖြတ်ချက်ရသည့်အခြေအနေမျိုးတွင်လည်း အသုံးပြုသည်။ ဥပမာအားဖြင့် စီးပွားရေးအမြတ်အစွမ်းအတွက်လုပ်ကိုင်ခြင်းမဟုတ်သည့် Non-Profit အဖွဲ့အစည်းများ၊ အစိုးရအဖွဲ့အစည်းများနှင့် တစ်ဦးချင်းအတွက်လည်း သုံးနိုင်သည်။ ပြဿနာမဖြစ်ပေါ်မီ ကြိုတင်ပြင်ဆင်မှုများပြုလုပ်ခြင်း၊ ကြိုတင်ကာကွယ်နိုင်ရန်အစီအမံများပြုလုပ်ခြင်းတို့တွင်သုံးသည်။ ဖြစ်နိုင်ခြေများလေ့လာပြီးအကြံပေးမှုများဆောင်ရွက်နိုင်ရန်အတွက်လည်း အသုံးပြုသည်။ 

### မဟာဗျူဟာ ချခြင်း 
အဖွဲ့အစည်း (သို့) မိမိအတွက် မဟာဗျူဟာချမှတ်ရာတွင် SWOT ကိုထိရောက်စွာအသုံးပြုနိုင်သည်။ မဟာဗျူဟာအတွက်ရည်ရွယ်၍ လုပ်ဆောင်ရမည့်အချက်များတွင် မိမိတို့တွင်ရှိသည့်အတွင်းပိုင်းအနေအထားနှင့်ပြင်ပအခြေအနေများကို (ထင်ရှားသည့် ၂-၂ ဇယားကိုအသုံးပြု၍) ဖော်ထုတ်သည်။ ထို့နောက် အလွန်အရေးပါသည့်အချက်များကို ရွေးချယ်၍ သုံးသပ်သည်။ အတွင်းပိုင်းနှင့် အပြင်ပိုင်း ဆက်စပ်မှု အခြေအနေများကို ထုတ်ဖော်သည်။ 

ဥပမာအားဖြင့် မိမိတွင်ရှိသည့် အားသာချက်နှင့် ပြင်ပမှရရှိသည့်အခွင့်အလန်းများ၏ ဆက်နွှယ်မှုသည် အားကောင်းနေပါက ကုမ္ပဏီ၏အခြေအနေကောင်းမွန်သည်။ ထို့ကြောင့် aggressive strategy ကို သုံးခွင့်ပြုသည်။ သို့သော် မိမိတွင်ရှိသည့်အားနည်းချက်နှင့် ပြင်ပမှဖြစ်ပေါ်သည့် ခြိမ်းခြောက်မှုများ၏ ဆက်နွှယ်မှုသည် အားကောင်းနေပါက လုပ်ငန်းအတွက် စိတ်ပူစရာအခြေအနေဖြစ်ပြီး defensive strategy ကိုသုံးသင့်သည်။

### ယှဉ်တွဲခြင်း နှင့် ပြောင်းပြန်ပြုလုပ်ခြင်း 
SWOT ကို ယှဉ်တွဲခြင်း နှင့် ပြောင်းပြန်ပြုလုပ်ခြင်းတို့သုံးနိုင်သည်။ ယှဉ်တွဲခြင်းဆိုသည်မှာ competitive advantage ရရန် မိမိတွင်ရှိသည့် အားသာချက်နှင့် ပြင်ပမှအခွင့်အလန်းကို ယှဉ်တွဲခြင်းဖြစ်သည်။ နောက်တနည်းမှာ အားနည်းချက်နှင့် ခြိမ်းခြောက်မှုတို့ကို အားသာချက် (သို့) အခွင့်အလန်းအဖြစ်ပြောင်းလဲခြင်း နည်းဗျူဟာဖြစ်သည်။ conversion strategy ၏ဥပမာကိုပြရလျှင်  ဈေးကွက်အသစ်ရှာဖွေခြင်ဖြစ်သည်။ အားနည်းချက် (သို့) ခြိမ်းခြောက်မှု များကို ပြောင်းပြန်မလုပ်နိုင်ပါက ရှောင်ရှားခြင်း (သို့) ဆုံးရှုံးမှုနည်းအောင်ပြုလုပ်ခြင်းတို့ကို လုပ်နိုင်သည်။

### Corporate planning 
## လူမှုအဖွဲ့အစည်းများတွင် အသုံးပြုခြင်း 
**Strengths and weaknesses** (*internal factors within an organization*):

### လူမှုအဖွဲ့အစည်းများတွင် အသုံးပြုခြင်း 
#### ထည့်သွင်းစဉ်းစားရမည့်အချက်များ 
#### လက်တွေ့အကောင်အထည်ဖော်ရန် အဆင့်များ 
#### ဘယ်အချိန်မှာ အသုံးပြုမလဲ 
## ကိုးကား
သုဒ္ဓကာဠကသိက္ခာပုဒ်

**သုဒ္ဓကာဠကသိက္ခာပုဒ်** သည် မြတ်စွာဘုရား၏ သာသာနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိယပါစိတ်အာပတ်တစ်ခု ဖြစ်သည်။

## သမိုင်း
မြတ်စွာဘုရားသည် ဝေသာလီမြို့၊ မဟာဝုန်တော ပြာသာဒ်ဆောင်ပေါက်သော ကျောင်းကြီးတွင် သီတင်းသုံး နေတော်မူ၏။ ထိုအချိန်တွင် ဆဗ္ဗဂ္ဂီရဟန်းတို့သည် အမည်းသက်သက်ဖြစ်သည့် သိုးမွေးအခင်းကို ပြုလုပ်၏။ ကျောင်းစဉ် လှည့်လည်ကြသော လူတို့သည် ထိုအမည်းသက်သက်ဖြစ်နေသည့် သိုးမွေးအခင်းကို မြင်၏။ ထို့နောက် “အဘယ်ကြောင့် အမည်းသက်သက် သိုးမွေးအခင်းကို ပြုလုပ်စေကုန်ဘိသနည်း၊ ကာမဂုဏ်ခံစားကြသူလူတို့ကဲ့သို့ တကား” ဟု ကဲ့ရဲ့ကြ၏။ ထိုသို့ ကဲ့ရဲ့သည်ကို ရဟန်းတို့သည် ကြား၏။

ထိုအခါ အလိုနည်းသော ရဟန်းတို့သည်လည်း ကဲ့ရဲ့ကြ၏။ ထို့နောက် မြတ်စွာဘုရားအား လျှောက်ထားကြ၏။ ထို့နောက် မြတ်စွာဘုရားသည် “အမည်းသက်သက်ဖြစ်သော သိုးမွေးအခင်းကို ပြုလုပ်ကြသည်ဆိုသည်မှာ မှန်ပါသလား” ဟု မေး၏။ “ဟုတ်မှန်ကြောင်း”  ရဟန်းတို့သည် ဖြေကြား၏။ 

ထိုအခါ မြတ်စွာဘုရားသည် ကဲ့ရဲ့တော်မူကာ အောက်ပါအတိုင်း သိက္ခာပုဒ်ကို ပညတ်တော်မူ၏။

## သိက္ခာပုဒ်
“အကြင်ရဟန်းသည် အမည်းသက်သက်ဖြစ်သော သိုးမွေးအခင်းကို ပြုလုပ်စေငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏” ဤသို့ ပြကြကုန်လော့ဟု မိန့်တော်မူ၏။

## ကိုးကား
ကတော်

မင်းညီမင်းသား၊ ဘုရင်နှင့် ဆွေမျိုးတော်စပ်၍ ရာထူးရထားခြင်း မဟုတ်ဘဲ ကိုယ်ပိုင်စွမ်းဆောင်ရည် သို့မဟုတ် တာဝန်ယူနိုင်မှုကြောင့် ရာထူးရာခံ ရရှိထားသူ၏ အိမ်ထောင်ဖက်ကို ခေါ်သည့်အသုံး ဖြစ်သည်။​
မြန်မာ့ရိုးရာတွင် အိမ်ထောင်ဘက် အမျိုးသမီးကို ဇနီး၊ မယား စသဖြင့် ခေါ်ဝေါ်ပြီး အရပ်မှ ကာယကံရှင်ကို အရိုအသေ ပြုသည့်သဘောဖြင့် ရာထူးရှင်တစ်ဦးဦး၏ ကတော် ဟု ခေါ်ဝေါ်သုံးနှုန်းကြသည်။​
အရေးအသားအားဖြင့် "ကတော်" ဟု ရေးသော်လည်း "ဂဒေါ်" ဟု အသံထွက်သည်။​
## ကတော်ကြီးများ နှင့် အမေးတော် သုံးရပ်
ရှေးမြန်မာဘုရင်များ လက်ထက်၌ နိုင်ငံတာဝန်ကို ထမ်းဆောင်ကြရသော ဝန်ကြီး၊ မှူးကြီးတို့၏ ကြင်သူသက်ထား ဇနီးမယားကြီးများထံမှ ကတော်ကြီး အမည်ခံခွင့်အား အမျိုးသမီး (၁၆)ဦးကိုသာ ခွင့်ပြုခေါ်ဝေါ်ခဲ့ကြသည်။ ထိုမှ ကြွင်းသော အမျိုးသမီးများအား မယားဟူ၍သာ ခေါ်ဝေါ်ကြသည်။

## ကိုးကား
အဲရီယယ် (ဂြိုဟ်ရံလ)

**အဲရီယယ်**သည် ၂၇ စင်းသော ယူရေးနပ်စ်ဂြိုဟ်၏ စတုတ္ထမြောက် အကြီးဆုံး ဂြိုဟ်ရံလတစ်စင်းဖြစ်သည်။ ယင်းသည် ယူရေးနပ်စ်ဂြိုဟ်၏ အီကွေတာပြင်ညီမှ လှည့်ပတ်လျက်ရှိသောကြောင့် အဲရီယယ်၏ ရာသီဥတုစက်ဝိုင်းသည် လွန်ကဲသည်။ ၁၈၅၁ ခုနှစ်တွင် William Lassell ဆိုသူက ရှာဖွေတွေ့ရှိခဲ့ပြီး ၁၉၈၆ ခုနှစ်တွင် ဗွိုင်ယေဂျာ ၂ အာကာသယာဉ်မှ ယူရေးနပ်စ်ဂြိုဟ်အနား ဖြတ်ပျံခဲ့စဉ်က ဂြိုဟ်ရံလ၏ ၃၅ ရာခိုင်နှုန်းသော မြေမျက်နှာပြင် ပုံများကို ရိုက်ကူးခဲ့သည်။ အဲရီယယ်သည် မီရန်ဒါပြီးလျင် မိခင်ဂြိုဟ်နှင့် ဒုတိယအနီးဆုံး ဂြိုဟ်ရံလဖြစ်သည်။ အဲရီယယ်အား ရေခဲနှင့် ကျောက်စိုင်များဖြင့် အညီအမျှ ဖွဲ့စည်းထားသည်ဟု ယုံကြည်ရပြီး ထုထည်သည် ကမ္ဘာ့ရေထုနီးပါး ညီမျှသည်။

## မှတ်စု
## ကိုးကား